2009R0250 — HR — 21.07.2015 — 003.001

Ovaj je dokument samo dokumentacijska pomoć za čiji sadržaj institucije ne preuzimaju odgovornost

►B UREDBA KOMISIJE (EZ) br. 250/2009 od 11. ožujka 2009. o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukoga slanja podataka za NACE Rev.1.1. i NACE Rev.2. i dopuštenih odstupanja za strukturne poslovne statistike (Tekst značajan za EGP) ( L 086 31.3.2009, 1)









▼B

UREDBA KOMISIJE (EZ) br. 250/2009

od 11. ožujka 2009.

o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukoga slanja podataka za NACE Rev.1.1. i NACE Rev.2. i dopuštenih odstupanja za strukturne poslovne statistike

(Tekst značajan za EGP)







KOMISIJA EUROPSKIH ZAJEDNICA, uzimajući u o obzir Uredbu (EZ) br. 295/2008 Europskog parlamenta i Vijeća o strukturnim poslovnim statistikama ( 1 ), a posebno njezin članak 11. stavak 1. točke (a), (c), (d) i (e), budući da: (1) Uredbom (EZ, Euratom) br. 58/97 ( 2 ) utvrđen je opći okvir za izradu statistika Zajednice o strukturi, djelatnostima, konkurentnosti i uspješnosti poduzeća u Zajednici. Radi jasnoće i racionalizacije ta je Uredba preinačena, pri čemu su razne odredbe znatno izmijenjene. (2) Uredbe Komisije (EZ) br. 2700/98 o definiciji obilježja za strukturne poslovne statistike ( 3 ) i (EZ) br. 2702/98 o tehničkom formatu za slanje strukturnih poslovnih statističkih podataka ( 4 ) potrebno je izmijeniti kako bi se uzele u obzir te izmjene. Radi jasnoće te je uredbe potrebno zamijeniti ovom Uredbom. (3) Potrebno je utvrditi obilježja za strukturne poslovne statistike kako bi dobiveni rezultati bili usporedivi i usklađeni među državama članicama. (4) Također je potrebno utvrditi tehnički format i postupak slanja strukturnih poslovnih statistika iz priloga I. do IX. Uredbi (EZ) br. 295/2008 kako bi dobiveni rezultati bili usporedivi i usklađeni među državama članicama, kako bi se smanjio rizik od pogrešaka prilikom slanja podataka te povećala brzina kojom se prikupljeni podaci obrađuju i stavljaju na raspolaganje korisnicima. (5) Nadalje, potrebno je utvrditi zahtjeve za dvostruko slanje strukturnih poslovnih statistika u skladu s klasifikacijom NACE Rev.1.1. i klasifikacijom NACE Rev.2. za referentnu godinu 2008. (6) Člankom 10. Uredbe (EZ) br. 295/2008 utvrđuje se da je tijekom prijelaznih razdoblja moguće odobriti odstupanja od odredaba iz Priloga toj Uredbi. (7) Određene su države članice tijekom prijelaznih razdoblja zatražile odstupanja od određenih odredaba iz priloga I., II., III., VIII. i IX. Uredbi (EZ) br. 295/2008 kako bi uspostavile potrebne sustave za prikupljanje podataka ili prilagodile postojeće sustave, odnosno kako bi ispunile odredbe te Uredbe do kraja prijelaznoga razdoblja. (8) Čini se opravdanim odobriti ta odstupanja budući da se zahtjevi država članica temelje na legitimnoj potrebi daljnje prilagodbe njihovih sustava za prikupljanje podataka. (9) Mjere predviđene ovom Uredbom u skladu su s mišljenjem Odbora za statistički program, budući da: DONIJELA JE OVU UREDBU:







Članak 1.

Obilježja iz članka 3. stavka 3. Uredbe (EZ) br. 295/2008 utvrđena su u Prilogu I. ovoj Uredbi.

Pri upućivanju na poslovnu evidenciju poduzeća u tim definicijama smatrat će se da se to odnosi na stavke iz članka 9. (bilanca stanja), članka 23. (račun dobiti i gubitka) ili članka 43. (bilješke uz financijski izvještaj) Četvrte direktive Vijeća 78/660/EZ o godišnjim financijskim izvještajima za određene vrste trgovačkih društava ( 5 ) te na stavke iz Priloga Uredbi Komisije (EZ) br. 1725/2003 ( 6 ).

Članak 2.

Tehnički format za slanje podataka u skladu s Uredbom (EZ) br. 295/2008 utvrđen je u Prilogu II. ovoj Uredbi.

Članak 3.

Podatke i metapodatke, koji se šalju sukladno ovoj Uredbi, u elektroničkom obliku šalju nadležna nacionalna tijela (nacionalni uredi za statistiku i tijela koja obavljaju nadzor nad određenim financijskim institucijama) Komisiji (Eurostatu). Format u kojemu se šalju podaci mora biti sukladan odgovarajućim normama za razmjenu podataka koje utvrđuje Komisija (Eurostat). Podaci se šalju ili prenose elektroničkim putem na jedinstveni portal za unos podataka, koji održava Komisija (Eurostat).

Države članice dužne su provoditi norme za razmjenu podataka i smjernice koje utvrđuje Komisija (Eurostat) u skladu sa zahtjevima ove Uredbe.

Članak 4.

Zahtjevi za dvostruko slanje podataka iz odjeljka 9. točke 2. Priloga I. Uredbi (EZ) br. 295/2008 utvrđeni su u Prilogu III. ovoj Uredbi.

Članak 5.

Odstupanja od odredaba Uredbe (EZ) br. 295/2008 iz odjeljka 11. Priloga I., odjeljka 10. Priloga II., odjeljka 9. Priloga III., odjeljka 8. Priloga VIII. i odjeljka 13. Priloga IX. toj Uredbi odobravaju se u skladu s Prilogom IV. ovoj Uredbi.

Članak 6.

Uredbe (EZ) br. 2700/98 i (EZ) br. 2702/98 ovime se ukidaju.

Međutim, ove se uredbe i dalje primjenjuju na prikupljanje, obradu i slanje podataka za referentne godine do 2007., uključujući tu godinu.

Članak 7.

Ova Uredba stupa na snagu dvadesetog dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

DEFINICIJE OBILJEŽJA

▼M2

Oznaka : 11 01 0

Ime : Populacija aktivnih poduzeća koja imaju najmanje jednog zaposlenika u t

Prilog : IX.

Definicija

Broj trgovačkih poduzeća koja su imala najmanje jednog zaposlenika u bilo koje vrijeme tijekom određenog referentnog razdoblja t.

Oznaka : 11 02 0

Ime : Broj aktivnih poduzeća koja imaju najmanje jednog zaposlenika u t

Prilog : IX.

Definicija

Broj trgovačkih poduzeća koja su imala prvog zaposlenika bilo kada tijekom referentnog razdoblja t. To se može odnositi na broj novonastalih poduzeća iz 11 92 0 , ali i poduzeća iz 11 91 0 , ako su poduzeća već bila aktivna u prethodnim referentnim razdobljima, ali nisu imali zaposlenika u dva prethodna referentna razdoblja.

Oznaka : 11 03 0

Ime : Broj poduzeća koja nemaju više zaposlenika u nijednom vremenskom razdoblju u t

Prilog : IX.

Definicija

Broj trgovačkih poduzeća koja nemaju više zaposlenika u niti jednom vremenskom razdoblju u određenom referentnom razdoblju t, a koja su imala najmanje jednog zaposlenika u ranijem vremenskom razdoblju u određenom referentnom razdoblju t.

To se može odnositi na broj poduzeća koja su prestala s poslovanjem iz 11 93 0 , s najmanje jednim zaposlenikom, ali i na poduzeća iz 11 01 0 , ako poduzeća ostanu i dalje aktivna, ali nemaju više zaposlenika u niti jednom vremenskom razdoblju u određenom referentnom razdoblju t i u dva sljedeća referentna razdoblja: t + 1 i t + 2.

Isto se primjenjuje i ako ugovor o zapošljavanju zadnjeg zaposlenika završava u t na dan 31. prosinca.

Oznaka : 11 04 1

Ime : Broj poduzeća koja su imala prvog zaposlenika u bilo kojem vremenskom razdoblju u t – 1 i koja su imala najmanje jednog zaposlenika u bilo kojem vremenskom razdoblju u t

Oznaka : 11 04 2

Ime : Broj poduzeća koja su imala prvog zaposlenika u bilo kojem vremenskom razdoblju u t – 2 i koja su imala najmanje jednog zaposlenika u bilo kojem vremenskom razdoblju u t

Oznaka : 11 04 3

Ime : Broj poduzeća koja su imala prvog zaposlenika u bilo kojem vremenskom razdoblju u t – 3 i koja su imala najmanje jednog zaposlenika u bilo kojem vremenskom razdoblju u t

Oznaka : 11 04 4

Ime : Broj poduzeća koja su imala prvog zaposlenika u bilo kojem vremenskom razdoblju u t – 4 i koja su imala najmanje jednog zaposlenika u bilo kojem vremenskom razdoblju u t

Oznaka : 11 04 5

Ime : Broj poduzeća koja su imala prvog zaposlenika u bilo kojem vremenskom razdoblju u t – 5 i koja su imala najmanje jednog zaposlenika u bilo kojem vremenskom razdoblju u t

Prilog : IX.

Definicija

Broj trgovačkih poduzeća koja su imala najmanje jednog zaposlenika u bilo kojem vremenskom razdoblju u svakoj godini od godine u kojoj su imala prvog zaposlenika (t – 1 do t – 5) do određenog referentnog razdoblja t.

Populacija poduzeća koja imaju prvog zaposlenika u t definirana je u obilježju 11 02 0 .

Za poduzeće se također smatra da je preživjelo ako su s njim povezane pravne jedinice prestale biti aktivne, ali je njihovu djelatnost preuzela nova pravna jedinica posebno osnovana kako bi preuzela faktore proizvodnje toga poduzeća (= preživljavanje s preuzimanjem).

▼B

Oznaka : 11 11 0

Naziv : Broj poduzeća

Prilog : I. do VIII.

Definicija

Broj trgovačkih poduzeća u skladu s Uredbom Vijeća (EEZ) br. 696/93 ( 7 ) koja su kao statistička jedinica upisana u poslovni registar, u kojemu su ispravljene greške, a posebno greške pri upisu. Uključuju se samo aktivne jedinice, koje su u bilo kojem trenutku tijekom referentnog razdoblja imale prihod ili zaposlene. Jedinice u mirovanju (privremeno neaktivne) i neaktivne jedinice isključuju se. Ova bi statistika trebala uključivati sve jedinice koje su bile aktivne barem u dijelu referentnog razdoblja. Također uključuje i lokalne jedinice (podružnice) koje nisu zasebne pravne osobe i koje ovise o stranom poslovnom subjektu, osim u slučaju djelatnosti iz Priloga V. Uredbi (EZ) br. 295/2008. Za statistike o djelatnostima iz odjeljka 3. Priloga V. Uredbi (EZ) br. 295/2008 ovo je obilježje ograničeno na broj poduzeća osnovanih u skladu sa zakonodavstvom države izvjestiteljice i broj podružnica sa sjedištem u državama koje ne pripadaju EGP-u. Za poduzeća koja nude usluge reosiguranja ne navode se podružnice sa sjedištem u državama koje ne pripadaju EGP-u. Za statistike o djelatnostima iz odjeljka 3. Priloga VII. Uredbi (EZ) br. 295/2008 ovo obilježje također obuhvaća mirovinske fondove bez zaposlenih. Uključuje i mirovinske fondove koji nisu osnovani kao pravne osobe i kojima upravljaju trgovačka društva za upravljanje mirovinskim fondovima, osiguravajuća poduzeća ili druge financijske institucije (bez da ih se uključuje u godišnje financijske izvještaje tih institucija). Međutim, ovo obilježje ne uključuje određeni broj mirovinskih fondova koji nisu osnovani odvojeno u odnosu na sponzorsko poduzeće ili odnosnu gospodarsku djelatnost (odnosno neautonomni mirovinski fondovi ili sustav računovodstvenih pričuva koji se vode kao pomoćna djelatnost poslodavca).

Oznaka : 11 11 1

Naziv : Broj poduzeća raščlanjen na temelju pravnog oblika

Prilog : V. i VI.

Definicija

Broj poduzeća (vidjeti varijablu 11 11 0 ) raščlanjuje se po pravnom statusu.

Poveznica s drugim varijablama:

„Broj poduzeća raščlanjen po pravnom statusu” predstavlja daljnju podjelu broja poduzeća (11 11 0 ).

Oznaka : 11 11 2

Naziv : Broj poduzeća raščlanjen po razredima veličine bruto potpisane premije

Prilog : V.

Definicija

Broj poduzeća (vidjeti varijablu 11 11 0 ) raščlanjen po razredima veličine bruto potpisane premije.

Poveznica s drugim varijablama:

Broj poduzeća raščlanjen po razredima veličine bruto potpisane premije predstavlja daljnju podjelu broja poduzeća (11 11 0 ).

Oznaka : 11 11 3

Naziv : Broj poduzeća raščlanjen po razredima veličine bruto tehničke pričuve

Prilog : V.

Definicija

Broj poduzeća (vidjeti varijablu 11 11 0 ) raščlanjen po razredima veličine bruto tehničke pričuve.

Poveznica s drugim varijablama:

Broj poduzeća raščlanjen po razredima veličine bruto tehničke pričuve i predstavlja daljnju podjelu broja poduzeća (11 11 0 ).

Oznaka : 11 11 4

Naziv : Broj poduzeća raščlanjen po sjedištu matičnog poduzeća

Prilog : VI.

Definicija

„Matično poduzeće” znači matično poduzeće kako je utvrđeno člancima 1. i 2. Direktive Vijeća 83/349/EEZ od 13. lipnja 1983. ( 8 ) na temelju članka 54. stavka 3. točke (g) Ugovora o konsolidiranim financijskim izvještajima te sva poduzeća koja po mišljenju odgovarajućeg nadzornog tijela stvarno posjeduju prevladavajući utjecaj na kreditnu instituciju.

Koristi se sljedeća zemljopisna raščlamba matičnih poduzeća: matično poduzeće sa sjedištem u odnosnoj državi članici (promatrano se poduzeće može smatrati pod domaćim nadzorom), matično poduzeće sa sjedištem u drugim državama (promatrano se poduzeće može smatrati pod stranim nadzorom). Podružnice kreditnih institucija sa sjedištem u državi koja nije država izvjestiteljica nemaju matično poduzeće. Ta se poduzeća ne uzimaju u obzir. Najviša nadzorna institucionalna jedinica, kako je utvrđena Uredbom (EZ) br. 716/2007 Europskog parlamenta i Vijeća ( 9 ), jest koncept kojemu je potrebno dati prednost i koji je potrebno poštovati u najvećoj mogućoj mjeri.

Poveznica s drugim varijablama:

„Broj poduzeća raščlanjen po rezidentnoj državi matičnog poduzeća” sastavni je dio broja poduzeća (11 11 0 ).

Oznaka : 11 11 5

Naziv : Broj poduzeća raščlanjen po rezidentnoj državi matičnog poduzeća

Prilog : V.

Definicija

„Matično poduzeće” znači matično poduzeće u smislu članka 1. stavka 1. Direktive Vijeća 83/349/EEZ od 13. lipnja 1983. na temelju članka 54. stavka 3. točke (g) Ugovora o konsolidiranim financijskim izvještajima te sva poduzeća koja po mišljenju odgovarajućeg nadzornog tijela stvarno posjeduju prevladavajući utjecaj na osiguravajuće poduzeće.

Koristi se sljedeća zemljopisna raščlamba matičnih poduzeća: matično poduzeće sa sjedištem u odnosnoj državi članici (promatrano se poduzeće može smatrati pod domaćim nadzorom), matično poduzeće sa sjedištem u drugim državama (promatrano se poduzeće može smatrati pod stranim nadzorom). S obzirom da poduzeća za uzajamno osiguranje i podružnice osiguravajućih poduzeća sa sjedištem u državama koje ne pripadaju EGP-u nemaju matično poduzeće, ona se ovdje ne uzimaju u obzir. Najviša nadzorna institucionalna jedinica, kako je utvrđena Uredbom (EZ) br. 716/2007, jest koncept kojemu je potrebno dati prednost i koji je potrebno poštovati u najvećoj mogućoj mjeri.

Poveznica s drugim varijablama:

„Broj poduzeća raščlanjen po sjedištu matičnog poduzeća” sastavni je dio broja poduzeća (11 11 0 ).

Oznaka : 11 11 6

Naziv : Broj poduzeća raščlanjen po razredima veličine ukupne bilance stanja

Prilog : VI.

Definicija

Broj poduzeća (vidjeti varijablu 11 11 0 ) raščlanjuje se po razredima veličine ukupne bilance stanja. Uzima se u obzir ukupna bilanca stanja na kraju obračunske godine (vidjeti varijablu 43 30 0 ).

Poveznica s drugim varijablama:

„Broj poduzeća raščlanjen po razredima veličine ukupne bilance stanja” predstavlja daljnju podjelu broja poduzeća (11 11 0 ).

Oznaka : 11 11 7

Naziv : Broj poduzeća raščlanjen po kategorijama kreditnih institucija

Prilog : VI.

Definicija

Broj poduzeća (vidjeti varijablu 11 11 0 ) raščlanjuje se po kategorijama kreditnih institucija na sljedeći način: ovlaštene banke, specijalizirane kreditne institucije, ostale kreditne institucije.

Poveznica s drugim varijablama:

„Broj poduzeća raščlanjen po kategorijama kreditnih institucija” predstavlja daljnju podjelu broja poduzeća (11 11 0 ).

Oznaka : 11 11 8

Naziv : Broj poduzeća raščlanjen prema veličini investicija

Prilog : VII.

Definicija

Broj poduzeća iz varijable 11 11 0 raščlanjen na temelju razreda veličine investicija; radi se o ulaganjima iz varijabli 48 10 0 ili 48 10 4 , odnosno ukupnim ulaganjima pri tržišnoj vrijednosti.

Poveznica s drugim varijablama:

Varijabla „Broj poduzeća raščlanjen prema veličini investicija” (11 11 8 ) predstavlja daljnju podjelu varijable „Broj poduzeća” (11 11 0 ).

Oznaka : 11 11 9

Naziv : Broj poduzeća raščlanjen prema veličini razreda članova

Prilog : VII.

Definicija

Broj poduzeća iz varijable 11 11 0 raščlanjen prema veličini razreda članova; radi se o članovima iz varijable „Broj članova” (48 70 0 ).

Napomena : Uzima se u obzir broj članova na kraju obračunske godine.

Poveznica s drugim varijablama:

Varijabla „Broj poduzeća raščlanjen prema veličini razreda članova” (11 11 9 ) predstavlja daljnju podjelu varijable „Broj poduzeća” (11 11 0 ).

Oznaka : 11 15 0

Naziv : Broj poduzeća s neautonomnim mirovinskim fondovima

Prilog : VII.

Definicija

Ova se varijabla odnosi na broj poduzeća koja posjeduju računovodstvene pričuve za isplatu mirovina zaposlenicima. Upravljanje neautonomnim mirovinskim fondom predstavlja pomoćnu djelatnost toga poduzeća.

Oznaka : 11 21 0

Naziv : Broj lokalnih jedinica

Prilog : I. do IV. i VI.

Definicija

Broj lokalnih jedinica u skladu s Uredbom (EEZ) br. 696/93 koje su kao statistička jedinica upisane u poslovni registar, u kojemu su ispravljene greške, a posebno greške pri upisu. Lokalne se jedinice uzimaju u obzir čak i ako nemaju plaćene zaposlenike. Ova bi statistika trebala uključivati sve jedinice koje su bile aktivne barem u dijelu referentnog razdoblja.

Oznaka : 11 31 0

Naziv : Broj jedinica prema vrsti djelatnosti

Prilog : II. i IV.

Definicija

Broj jedinica prema vrsti djelatnosti u skladu s Uredbom (EEZ) br. 696/93 koje su kao statistička jedinica upisane u poslovni registar, u kojemu su ispravljene greške, a posebno greške pri upisu, ili procjena ako ova vrsta jedinica nije registrirana. Ova bi statistika trebala uključivati sve jedinice koje su bile aktivne barem u dijelu referentnog razdoblja.

Oznaka : 11 41 0

Naziv : Ukupni broj i lokacija podružnica u drugim državama

Prilog : V.

Definicija

Podružnica kako je utvrđena člankom 1. Direktive Vijeća 92/49/EEZ (Treća direktiva o neživotnom osiguranju) ( 10 ) i člankom 1. Direktive Vijeća 92/96/EEZ (Treća direktiva o životnom osiguranju) ( 11 ). Koristi se sljedeća zemljopisna raščlamba broja podružnica u inozemstvu: svaka pojedina druga država članica, ostale države EGP-a, Švicarska, SAD, Japan, ostale treće zemlje (ostatak svijeta).

Oznaka : 11 41 1

Naziv : Ukupni broj podružnica raščlanjen po lokaciji u državama izvan EGP-a

Prilog : VI.

Definicija

„Podružnica” je utvrđena u članku 1. Direktive Vijeća 89/646/EEZ ( 12 ) i detaljno opisana u Komunikaciji Komisije o slobodi pružanja usluga i o javnom interesu iz Druge bankarske Direktive (95/C 291/06).

Koristi se sljedeća zemljopisna raščlamba broja podružnica u inozemstvu: Švicarska, SAD, Japan, treće zemlje (ostatak svijeta).

Napomena : Uzimaju se u obzir sve aktivne podružnice u državama izvan EGP-a, a koje su prijavljene u državi članici u kojoj se nalazi kreditna institucija.

Oznaka : 11 51 0

Naziv : Ukupni broj financijskih poduzeća-kćeri raščlanjen po lokaciji u drugim državama

Prilog : VI.

Definicija

„Poduzeće-kćer” znači poduzeće-kćer kako je utvrđeno člancima 1. i 2. Direktive 83/349/EEZ na temelju članka 54. stavka 3. točke (g) Ugovora o konsolidiranim financijskim izvještajima. Uključena su i sva poduzeća koja pružaju financijske usluge (kako je utvrđeno u poglavlju 1.3. metodološkoga priručnika za statistiku kreditnih institucija).

Napomena : Koristi se sljedeća zemljopisna raščlamba poduzeća-kćeri: svaka pojedina druga država članica, ostale države EGP-a, Švicarska, SAD, Japan, treće zemlje (ostatak svijeta). Uzima se u obzir samo prva razina poduzeća-kćeri.

Oznaka : 11 61 0

Naziv : Broj mirovinskih sustava

Prilog : VII.

Definicija

Ova varijabla uključuje ukupni broj mirovinskih sustava kojima upravljaju mirovinski fondovi. Mirovinski se sustav temelji na općem sporazumu između socijalnih partnera, kojime se utvrđuje kakve se mirovinske naknade dodjeljuju i pod kojim uvjetima.

Oznaka : 11 91 0

Naziv : Populacija aktivnih poduzeća u t

Prilog : IX.

Definicija

Broj trgovačkih poduzeća koja su u bilo kojem trenutku tijekom referentnog razdoblja imala prihod ili zaposlene.

Oznaka : 11 92 0

Naziv : Broj novonastalih poduzeća u t

Prilog : IX.

Definicija

Broj novonastalih poduzeća koja su kao statistička jedinica upisana u poslovni registar u kojemu su ispravljene greške. Novoosnovano se poduzeće smatra kombinacijom proizvodnih čimbenika, s time da u događaj nisu uključena druga poduzeća. Novoosnovana poduzeća ne uključuju poduzeća nastala udruživanjem, raspadom, diobom ili restrukturiranjem skupine poduzeća. Nisu uključena ni poduzeća koja su postala dio potpopulacije zbog promjene djelatnosti.

Oznaka : 11 93 0

Naziv : Broj poduzeća koja su prestala s poslovanjem u t

Prilog : IX.

Definicija

Broj poduzeća koja su prestala s poslovanjem, a koja su kao statistička jedinica upisana u poslovni registar u kojemu su ispravljene greške. Poduzeće koje je prestalo s poslovanjem smatra se nestankom kombinacije proizvodnih čimbenika, s time da u događaj nisu uključena druga poduzeća. Poduzeća koja su prestala s poslovanjem ne uključuju poduzeća koja su prestala postojati zbog udruživanja, preuzimanja, raspada ili restrukturiranja skupine poduzeća. Nisu uključena ni poduzeća koja su prestala biti dijelom potpopulacije zbog promjene djelatnosti.

Oznaka : 11 94 1

Naziv : Broj novonastalih poduzeća u t-1 i koja su preživjela do t

Oznaka : 11 94 2

Naziv : Broj novonastalih poduzeća u t-2 i koja su preživjela do t

Oznaka : 11 94 3

Naziv : Broj novonastalih poduzeća u t-3 i koja su preživjela do t

Oznaka : 11 94 4

Naziv : Broj novonastalih poduzeća u t-4 i koja su preživjela do t

Oznaka : 11 94 5

Naziv : Broj novonastalih poduzeća u t-5 i koja su preživjela do t

Prilog : IX.

Definicija

Preživjelim se poduzećem u skladu s ovim obilježjima smatra poduzeće koje je aktivno u smislu zaposlenosti i/ili prihoda u godini osnutka i narednoj (narednim) godini (godinama). Razlikuju se dvije vrste preživjelih poduzeća:

1. Za poduzeće osnovano u godini t-1 smatra se da je preživjelo u godini t ako je aktivno u smislu prihoda i/ili zaposlenosti u bilo kojem dijelu godine t (= preživljavanje bez promjena).

2. Za poduzeće se također smatra da je preživjelo ako su s njim povezane pravne jedinice prestale biti aktivne, ali je njihovu djelatnost preuzela nova pravna jedinica posebno osnovana kako bi preuzela faktore proizvodnje toga poduzeća (= preživljavanje s preuzimanjem).

▼M2

Oznaka : 11 96 0

Ime : Broj brzo rastućih poduzeća koja se mjere u zaposlenju u t

Prilog : IX.

Definicija

Broj trgovačkih poduzeća koja su imala barem 10 zaposlenika u t – 3 s prosječnim godišnjim rastom u broju zaposlenika većim od 10 % godišnje tijekom trogodišnjeg razdoblja (t – 3 do t). Ne uključuje poduzeća iz 11 92 0 , u t – 3.

▼B

Oznaka : 12 11 0

Naziv : Promet

Prilog : I. do V., VII. i VIII.

Definicija

Za statistike o djelatnostima iz odjeljka 3. priloga I. do IV. i VIII. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2., promet obuhvaća ukupni iznos koji je fakturirala jedinica za promatranje tijekom referentnog razdoblja, a odgovara tržišnoj prodaji robe ili usluga dobavljenih trećim strankama. Prodaja robe uključuje robu koju proizvodi poduzeće te robu koju je kupio trgovac na malo ili zemljište i drugu imovinu namijenjene daljnjoj prodaji (ako su zemljište i druga imovina prvotno kupljeni s ciljem investicija, ne uključuju se u promet). Pružanje usluga obično uključuje obavljanje ugovorom utvrđenoga zadatka od strane poduzeća u dogovorenome roku. Promet od dugoročnih ugovora (npr. ugovora o gradnji) priznaje se ovisno o stupnju ispunjenja ugovora, a ne na temelju potpunoga ispunjenja ugovora. Roba koja se proizvodi za vlastite potrebe ili ulaganje ne uključuje se u promet.

Promet uključuje sve poreze i pristojbe na robu ili usluge koje je jedinica fakturirala, uz iznimku poreza na dodanu vrijednost (PDV-a). Poduzeće naplaćuje PDV u fazama, a u cijelosti ga snosi krajnji kupac.

Uključuje također i druge troškove (prijevoz, pakiranje itd.) koji se naplaćuju klijentu, čak i ako su ti troškovi zasebno navedeni u računu. Odbijaju se sniženje cijene, rabati i popusti, kao i vrijednost vraćene ambalaže.

Prihod koji je sukladno Četvrtoj računovodstvenoj direktivi u poslovnim knjigama društva svrstan u varijablu „ostali operativni prihod, financijski prihod i izvanredni prihod”, prihod od uporabe imovine poduzeća s kamatama, licenci i dividendi te ostali prihod u skladu s MRS/MSFI-om ne uključuje se u promet. Ne uključuju se ni subvencija za poslovanje koju dodjeljuju javna tijela ili institucije Europske unije.

Za statistike o djelatnostima iz odjeljka 3. Priloga V. Uredbi (EZ) br. 295/2008 odgovarajući je naziv ovog obilježja „Zaračunate bruto premije”. Ovo je obilježje utvrđeno u članku 35. Direktive 91/674/EEZ ( 13 ). Napomena: za prikaz računa dobiti i gubitka (tehnički račun): članak 34. odjeljak I. stavak 1. točka (a) Direktive 91/674/EEZ za poduzeća koja pružaju usluge neživotnog osiguranja, te članak 34. odjeljak II. stavak 1. točka (a) Direktive 91/674/EEZ za poduzeća koja pružaju usluge životnog osiguranja.

Za statistike o djelatnostima iz odjeljka 3. Priloga VII. Uredbi (EZ) br. 295/2008 odgovarajući je naziv ovog obilježja „Ukupni doprinosi za mirovinsko osiguranje”. Ovo obilježje obuhvaća sve doprinose za mirovinsko osiguranje utvrđene ugovorima o mirovinskom osiguranju, a koji dospijevaju tijekom financijske godine, kao što su svi obvezni doprinosi, ostali redovni doprinosi, dobrovoljni dodatni doprinosi, ulazni transferi, ostali doprinosi.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. i VIII. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Promet kako je prethodno utvrđen za statističke potrebe uključuje računovodstvenu varijablu

— Neto promet, uključno s ostalim porezima na proizvode koji su povezani s prometom, ali koje nije moguće odbiti

Uredbe o MRS-u: Uredba Europskog parlamenta i Vijeća (EZ) br. 1606/2002 ( 14 )i Uredba Komisije (EZ) br. 1725/2003

Promet kako je prethodno utvrđen za statističke potrebe uključuje računovodstvene varijable

— Promet od prodaje robe i pružanja usluga (MRS 18.35). Ako je u ovu varijablu uključen prihod od kamata, dividendi i licenci, potrebno ga je oduzeti.

Poveznica s drugim varijablama:

Za statistike o djelatnostima iz odjeljka 3. Priloga I. do IV. i VIII. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

— Promet se koristi za izračun vrijednosti proizvodnje (12 12 0 ) i drugih skupnih vrijednosti i iznosa.

— Promet se može podijeliti na temelju djelatnosti: promet od i) glavne djelatnosti, ii) industrijskih djelatnosti, iii) trgovinskih djelatnosti prodaje i preprodaje te od posredničkih djelatnosti, iv) posredničkih djelatnosti (posrednici), v) ostalih uslužnih djelatnosti (18 11 0 do 18 16 0 ).

— Promet se može podijeliti na temelju vrste proizvoda: Podjela prometa na temelju vrste proizvoda (18 21 0 ).

Za statistike o djelatnostima iz odjeljka 3. Priloga V. Uredbi (EZ) br. 295/2008, varijabla „Zaračunate bruto premije” (12 11 0 ) računa se kako slijedi:

Bruto izravne zaračunate premije (12 11 1 ),

+ Prihvaćene bruto premije reosiguranja, zaračunate premije (12 11 2 ).

Varijabla „Zaračunate bruto premije” koristi se za izračun varijable „Bruto zaračunate premije” (32 11 0 ) i drugih skupnih vrijednosti i iznosa.

Za statistike o djelatnostima iz odjeljka 3. Priloga VII. Uredbi (EZ) br. 295/2008, varijabla „Promet (Ukupni doprinosi za mirovinsko osiguranje)” računa se kako slijedi:

Mirovinski doprinosi koji se potražuju od članova (48 00 1 ),

+ Mirovinski doprinosi koji se potražuju od poslodavaca (48 00 2 ),

+ Ulazni transferi (48 00 3 ),

+ Ostali doprinosi za mirovinsko osiguranje (48 00 4 )

ili:

Doprinosi za mirovinsko osiguranje za mirovinske sustave utvrđenih naknada (48 00 5 ),

+ Doprinosi za mirovinsko osiguranje za mirovinske sustave utvrđenih doprinosa (48 00 6 ),

+ Doprinosi za mirovinsko osiguranje za kombinirane mirovinske sustave (48 00 7 ).

Za statistike o djelatnostima iz odjeljka 3. Priloga VIII. Uredbi (EZ) br. 295/2008 varijabla „Promet” dodatno se dijeli na temelju proizvoda i sjedišta klijenta.

Oznaka : 12 11 1

Naziv : Bruto izravne zaračunate premije

Prilog : V.

Definicija

Članak 35. Direktive Vijeća 91/674/EEZ. Uključene su samo direktne premije osiguranja.

Napomena:

Za prikaz računa dobiti i gubitka (tehnički račun): članak 34. odjeljak I. stavak 1. točka (a) Direktive 91/674/EEZ za poduzeća koja pružaju usluge neživotnog osiguranja te članak 34. odjeljak II. stavak 1. točka (a) Direktive 91/674/EEZ za poduzeća koja pružaju usluge životnog osiguranja.

Poveznica s drugim varijablama:

Bruto izravne zaračunate premije (12 11 1 ),

+ Prihvaćene bruto premije reosiguranja, zaračunate premije (12 11 2 )

= Izravne zaračunate premije (12 11 0 )

Oznaka : 12 11 2

Naziv : Prihvaćene bruto premije reosiguranja, zaračunate premije

Prilog : V.

Definicija

Članak 35. Direktive Vijeća 91/674/EEZ – varijabla „Prihvaćene bruto premije reosiguranja, zaračunate premije” uključena je u tehnički dio računa dobiti i gubitka. Uključene su samo zaračunate premije za prihvaćeno reosiguranje.

Napomena:

Za prikaz računa dobiti i gubitka (tehnički račun): članak 34. odjeljak I. stavak 1. točka (a) Direktive 91/674/EEZ za poduzeća koja pružaju usluge neživotnog osiguranja te članak 34. odjeljak II. stavak 1. točka (a) Direktive 91/674/EEZ za poduzeća koja pružaju usluge životnog osiguranja.

Poveznica s drugim varijablama:

Bruto izravne zaračunate premije (12 11 1 )

+ Prihvaćene bruto premije reosiguranja, zaračunate premije (12 11 2 )

= Izravne zaračunate premije (12 11 0 )

Oznaka : 12 11 3

Naziv : Bruto izravne zaračunate premije, premije individualnog osiguranja

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije individualnog osiguranja” uključena je u tehnički dio računa dobiti i gubitka.

Napomena:

Za podjelu premija individualnog osiguranja: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije individualnog osiguranja (12 11 3 )

+ Bruto izravne zaračunate premije, premije grupnog osiguranja (12 11 4 )

= Bruto izravne zaračunate premije (12 11 1 )

Oznaka : 12 11 4

Naziv : Bruto izravne zaračunate premije, premije grupnog osiguranja

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije grupnog osiguranja” uključena je u tehnički dio računa dobiti i gubitka.

Napomena:

Za podjelu premija grupnog osiguranja: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije individualnog osiguranja (12 11 3 )

+ Bruto izravne zaračunate premije, premije grupnog osiguranja (12 11 4 )

= Bruto izravne zaračunate premije (12 11 1 )

Oznaka : 12 11 5

Naziv : Bruto izravne zaračunate premije, premije s obročnim plaćanjem

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije s obročnim plaćanjem” uključena je u tehnički dio računa dobiti i gubitka.

Napomena:

Za podjelu premija s obročnim plaćanjem: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije s obročnim plaćanjem (12 11 5 )

+ Bruto izravne zaračunate premije, jednokratne premije (12 11 6 )

= Bruto izravne zaračunate premije (12 11 1 )

Oznaka : 12 11 6

Naziv : Bruto izravne zaračunate premije, jednokratne premije

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, jednokratne premije” uključena je u tehnički dio računa dobiti i gubitka.

Napomena:

Za podjelu jednokratnih premija: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije s obročnim plaćanjem (12 11 5 )

+ Bruto izravne zaračunate premije, jednokratne premije (12 11 6 )

= Bruto izravne zaračunate premije (12 11 1 )

Oznaka : 12 11 7

Naziv : Bruto izravne zaračunate premije, premije iz ugovora o osiguranju bez bonusa

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije iz ugovora o osiguranju bez bonusa” uključena je u tehnički dio računa dobiti i gubitka.

Napomena:

Za podjelu premija iz ugovora o osiguranju bez bonusa: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije iz ugovora o osiguranju bez bonusa (12 11 7 )

+ Bruto izravne zaračunate premije, premije iz ugovora o osiguranju s bonusom (12 11 8 )

+ Bruto izravne zaračunate premije, premije iz ugovora o osiguranju na temelju kojih rizik investicija snose osiguranici (12 11 9 )

= Bruto izravne zaračunate premije (12 11 1 )

Oznaka : 12 11 8

Naziv : Bruto izravne zaračunate premije, premije iz ugovora o osiguranju s bonusom

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije iz ugovora o osiguranju s bonusom” uključena je u tehnički dio računa dobiti i gubitka.

Napomena:

Za podjelu premija iz ugovora o osiguranju s bonusom: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije iz ugovora o osiguranju bez bonusa (12 11 7 )

+ Bruto izravne zaračunate premije, premije iz ugovora o osiguranju s bonusom (12 11 8 )

+ Bruto izravne zaračunate premije, premije iz ugovora o osiguranju na temelju kojih rizik investicija snose osiguranici (12 11 9 )

= Bruto izravne zaračunate premije (12 11 1 )

Oznaka : 12 11 9

Naziv : Bruto izravne zaračunate premije, premije iz ugovora o osiguranju na temelju kojih rizik investicija snose osiguranici

Prilog : V.

Definicija

Članak 35. Direktive Vijeća 91/674/EEZ – varijabla „Bruto izravne zaračunate premije, premije iz ugovora o osiguranju na temelju kojih rizik investicija snose osiguranici” uključena je u tehnički dio računa dobiti i gubitka.

Napomena:

Za podjelu premija iz ugovora o osiguranju na temelju kojih rizik investicija snose osiguranici: članak 63. Direktive 91/674/EEZ.

Poveznica s drugim varijablama:

Bruto izravne zaračunate premije, premije iz ugovora o osiguranju bez bonusa (12 11 7 )

+ Bruto izravne zaračunate premije, premije iz ugovora o osiguranju s bonusom (12 11 8 )

+ Bruto izravne zaračunate premije, premije iz ugovora o osiguranju na temelju kojega rizik investicija snose osiguranici (12 11 9 )

= Bruto izravne zaračunate premije (12 11 1 )

Oznaka : 12 12 0

Naziv : Vrijednost proizvodnje

Prilog : I. do IV., VI. i VII.

Definicija

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Vrijednost proizvodnje jednaka je stvarno proizvedenoj količini u jedinici, što se temelji na prodaji, uključujući promjene zaliha i daljnju prodaju robe i usluga.

Vrijednost proizvodnje utvrđuje se kao promet ili dobit od prodaje robe i pružanja usluga, plus ili minus promjene zaliha gotovih proizvoda, nedovršena proizvodnja i roba i usluge nabavljeni s ciljem daljnje prodaje, minus nabava robe i usluga za daljnju prodaju (samo za robu i usluge koji su prodani tijekom razdoblja izvješćivanja, ne uključujući troškove skladištenja i prijevoza robe nabavljene za daljnju prodaju), plus kapitalizirana proizvodnja i ostali (operativni i izvanredni) prihod (isključujući subvencije). Prihod i izdaci koji su u poslovnim knjigama društva klasificirani kao financijski ili kao prihod u obliku kamata i dividendi isključuju se iz vrijednosti proizvodnje. U nabavu robe i usluga za daljnju prodaju uključuje se nabava usluga s ciljem pružanja istih trećim strankama u istome obliku.

Napomena : Kapitalizirana proizvodnja uključuje proizvodnju za vlastite potrebe sve robe koju proizvođači vode kao ulaganje. To uključuje proizvodnju materijalne dugotrajne imovine (građevine itd.) i nematerijalne imovine (razvoj programske opreme itd.). Kapitalizirana proizvodnja je neprodana proizvodnja i njezina se vrijednost utvrđuje na temelju troškova proizvodnje. Napominje se kako se ova kapitalna dobra također smatraju ulaganjima.

Napomena : Ostali (operativni i izvanredni) prihod je stavka u poslovnim knjigama društva. Sadržaj ove stavke može se razlikovati u raznim sektorima i u vremenu te ga kao takvoga nije moguće točno utvrditi u statističke svrhe.

Za statistike o djelatnostima iz skupina 65.1 i 65.2 NACE-a Rev.2., vrijednost proizvodnje utvrđuje se kao bruto prihod od premija plus ukupni prihod od portfelj investicija, plus ostale proizvedene usluge, minus bruto odštetni zahtjevi, isključujući troškove likvidacije odštetnih zahtjeva, plus kapitalna dobit i pričuve.

Za statistike o djelatnostima iz odjeljka 3. Priloga IV. Uredbi (EZ) br. 295/2008, vrijednost proizvodnje utvrđuje se kao kamatna potraživanja i slični prihod minus kamatne obveze i slični izdaci, plus prihod od provizija, plus prihod od dionica i drugih vrijednosnih papira s promjenjivim prinosom, plus neto dobit ili neto gubici iz financijskih transakcija, plus ostali operativni prihod.

Za statistike o djelatnostima iz odjeljka 3. Priloga VII. Uredbi (EZ) br. 295/2008, vrijednost proizvodnje utvrđuje se kao prihod minus obveze za premije osiguranja, plus prihod od investicija, plus ostali prihod, plus potraživanja na temelju odštetnih zahtjeva, minus ukupni izdaci za mirovine, minus neto promjena tehničkih pričuva.

Za poduzeća iz razreda 64.11 NACE-a Rev.2. (središnje banke), vrijednost proizvodnje utvrđuje se kao kamatna potraživanja i slični prihod minus kamatne obveze i slični izdaci, plus prihod od provizija, plus prihod od dionica i drugih vrijednosnih papira s promjenjivim prinosom, plus neto dobit ili neto gubici iz financijskih transakcija, plus ostali operativni prihod.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Sastavnice varijable „Vrijednost proizvodnje” uključene su u sljedeće računovodstvene varijable:

— Neto prihod

— dio varijable „Ostali operativni prihod” – isključujući subvencije

— dio varijable „Izvanredni prihod” – isključujući subvencije

— Promjena zaliha gotovih proizvoda i proizvodnje u tijeku

— dio varijable „Sirovine i potrošni materijal” povezan s nabavom i promjenom zaliha robe za daljnju prodaju

— Radovi koje poduzeće obavlja za vlastite potrebe i koji se kapitaliziraju

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Sastavnice varijable „Vrijednost proizvodnje” uključene su u sljedeće računovodstvene varijable (metoda uloge izdataka):

— Prihod od prodaje robe i pružanja usluga, prihod od licenci (isključujući prihod od kamata i dividendi ako je uključen u prihod)

— Ostali prihod – isključujući subvencije

— + Promjena zaliha gotovih proizvoda i proizvodnje u tijeku

— - dio varijable „Sirovine i potrošni materijal” povezan s nabavom i promjenom zaliha robe za daljnju prodaju

— + radovi koje poduzeće obavlja za vlastite potrebe i koji se kapitaliziraju (uključeni u ostali prihod)

Sastavnice varijable „Vrijednost proizvodnje” uključene su u sljedeće računovodstvene varijable (metoda vrste izdataka):

— Prihod od prodaje robe i pružanja usluga, prihod od licenci (isključujući prihod od kamata i dividendi ako je uključen u prihod)

— Ostali prihod – isključujući subvencije

— - troškovi prodaje, isključujući troškove amortizacije

— + radovi koje poduzeće obavlja za vlastite potrebe i koji se kapitaliziraju (uključeni u ostali prihod)

Poveznica s drugim varijablama:

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2., vrijednost proizvodnje računa se kako slijedi:

Promet (12 11 0 ),

+/- Promjena zaliha gotovih proizvoda i proizvodnje u tijeku (13 21 3 )

+/- Promjena zaliha robe i usluga kupljenih za daljnju prodaju u istom obliku (13 21 1 )

- Kupnja roba i usluga za daljnju prodaju u istome obliku (13 12 0 )

+ Kapitalizirana proizvodnja

+ Ostali operativni prihod (isključujući subvencije)

Vrijednost se proizvodnje koristi za izračun dodane vrijednosti prema troškovima proizvodnih faktora (12 15 0 ) i drugih skupnih vrijednosti i iznosa.

Za statistike o djelatnostima iz skupina 65.1 i 65.2 NACE-a Rev.2., vrijednost proizvodnje računa se kako slijedi:

Za životno osiguranje:

Izravne zaračunate premije (12 11 0 ),

+ Bruto promjena pričuva za prijenosne premije (32 11 2 )

+ Prihod od investicija (32 22 0 )

- Prihod od pripisa (povećanja vrijednosti) investicija (32 71 5 )

- Dobici od prodaje (realizacije) investicija (32 71 6 )

- Prihod od sudjelujućih interesa (32 71 1 )

+ [(Ukupne bruto tehničke pričuve (37 30 0 ) – Ukupne neto tehničke pričuve (37 30 1 ))/Ukupne neto tehničke pričuve (37 30 1 )] × (Prihod od investicija (32 22 0 ) – Prihod od pripisa (povećanja vrijednosti) investicija (32 71 5 ) – Dobici od prodaje (realizacije) investicija (32 71 6 ) – Prihod od sudjelujućih interesa (32 71 1 ))

+ Ostali tehnički prihod, neto iznos (32 16 1 )

+ Ostali prihod (32 46 0 )

- Bruto plaćanja za odštetne zahtjeve (32 13 1 )

- Bruto promjena pričuve za neriješene odštetne zahtjeve (32 13 4 )

+ Vanjski i unutarnji troškovi obrade odštetnih zahtjeva (32 61 5 )

+ Dobici od prodaje (realizacije) investicija (32 71 6 )

+ Neostvarena dobit od investicija (32 23 0 )

- Gubici ostvareni pri prodaji (realizaciji) investicija (32 72 3 )

- Neostvareni gubici od investicija (32 28 0 )

- Bruto promjena pričuve za životno osiguranje (32 25 0 )

- Bonusi i popusti, neto iznos (32 16 3 )

- Promjena fonda za buduća sredstva (dio varijable 32 29 0 )

- Neto promjene ostalih tehničkih pričuva, koje nisu navedene u drugim varijablama (32 16 2 ).

Za neživotno osiguranje i reosiguranje:

Izravne zaračunate premije (12 11 0 ),

+ Bruto promjena pričuva za prijenosne premije (32 11 2 )

+ Prihod od investicija (32 42 0 )

- Prihod od pripisa (povećanja vrijednosti) investicija (32 71 5 )

- Dobici od prodaje (realizacije) investicija (32 71 6 )

- Prihod od sudjelujućih interesa (32 71 1 )

+ [(Ukupne bruto tehničke pričuve (37 30 0 ) – Ukupne neto tehničke pričuve (37 30 1 ))/Ukupne neto tehničke pričuve (37 30 1 )] × (Prihod od investicija (32 42 0 ) – Prihod od pripisa (povećanja vrijednosti) investicija (32 71 5 ) – Dobici od prodaje (realizacije) investicija (32 71 6 ) – Prihod od sudjelujućih interesa (32 71 1 ))

+ Ostali tehnički prihod, neto iznos (32 16 1 )

+ Ostali prihod (32 46 0 )

- Bruto plaćanja za odštetne zahtjeve (32 13 1 )

- Bruto promjena pričuve za neriješene odštetne zahtjeve (32 13 4 )

+ Vanjski i unutarnji troškovi obrade odštetnih zahtjeva (32 61 5 )

+ Dobici od prodaje (realizacije) investicija (32 71 6 )

- Gubici ostvareni pri prodaji (realizaciji) investicija (32 72 3 )

- Bonusi i popusti, neto iznos (32 16 3 )

- Promjena pričuva za izravnavanje šteta (kolebanje šteta) (32 15 0 )

- Neto promjene ostalih tehničkih pričuva, koje nisu navedene u drugim varijablama (32 16 2 ).

Za statistike o djelatnostima iz odjeljka 3. Priloga VI. Uredbi (EZ) br. 295/2008, vrijednost proizvodnje računa se kako slijedi:

Prihodi od kamata i slični prihodi (42 11 0 )

- Troškovi kamata i slični troškovi (42 12 0 )

+ Prihod od provizija (42 14 0 )

+ Prihod od dionica i drugih vrijednosnih papira s promjenjivim prinosom (42 13 1 )

+ Neto dobit ili neto gubici iz financijskih transakcija (42 20 0 )

+ Ostali operativni prihod (42 31 0 )

Za statistike o djelatnostima iz odjeljka 3. Priloga VII. Uredbi (EZ) br. 295/2008, vrijednost proizvodnje računa se kako slijedi:

Promet (12 11 0 )

- Obveze za premije osiguranja (48 05 0 )

+ Prihod od ulaganja (48 01 0 )

+ Ostali prihod (48 02 2 )

+ Potraživanja od osiguranja (48 02 1 )

- Ukupni izdaci za mirovine (48 03 0 )

- Neto promjena tehničkih pričuva (48 04 0 )

Oznaka : 12 13 0

Naziv : Bruto marža na robu za daljnju prodaju

Prilog : II. do IV.

Definicija

Odgovara prihodu od djelatnosti nabave i daljnje prodaje bez dodatne prerade. Računa se na temelju prihoda, nabave i promjena zaliha robe i usluga nabavljenih s ciljem daljnje prodaje u istome obliku.

U prihod, nabavu i promjene zaliha robe i usluga nabavljenih s ciljem daljnje prodaje uključeni su prodaja, nabava i promjene zaliha usluga nabavljenih s ciljem pružanja istih trećim strankama u istome obliku.

Naziva se također bruto trgovačkom maržom.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Ove se brojke ne smiju odvojeno prikazivati u poslovnim knjigama društva. U poslovnim su knjigama one dio neto prometa i sirovina i potrošnog materijala u skladu s Četvrtom računovodstvenom direktivom (78/660/EEZ).

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Ove se brojke ne smiju odvojeno prikazivati u poslovnim knjigama društva. Sukladno metodi vrste izdataka, one su dio prihoda i upotrijebljenih sirovina i potrošnog materijala. Sukladno metodi uloge izdataka, one su dio prihoda i troškova prodaje.

Poveznica s drugim varijablama:

Bruto marža na robu za daljnju prodaju računa se na sljedeći način:

Promet od trgovinskih i posredničkih djelatnosti (18 16 0 )

- Kupnja roba i usluga za daljnju prodaju u istome obliku (13 12 0 )

+/- Promjena zaliha robe i usluga kupljenih za daljnju prodaju u istome obliku (13 21 1 )

— Bruto marža na robu za daljnju prodaju dio je varijable „Vrijednost proizvodnje” (12 12 0 )

Oznaka : 12 15 0

Naziv : Dodana vrijednost prema troškovima proizvodnih faktora

Prilog : I. do IV., VI. i VII.

Definicija

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2., dodana vrijednost prema troškovima proizvodnih faktora je bruto prihod od poslovne djelatnosti nakon prilagodbe subvencijama za poslovanje i neizravnim porezima.

Može se izračunati iz prihoda, plus kapitalizirana proizvodnja, plus ostali operativni prihod (uključujući subvencije za poslovanje), plus ili minus promjene zaliha, minus nabava robe i usluga, minus ostali porezi na proizvode koji su povezani s prihodom, ali ih nije moguće odbiti, minut pristojbe i porezi povezani s proizvodnjom. Pristojbe i porezi povezani s proizvodnjom su obvezna, nepovratna plaćanja u gotovini ili u naravi, koja ubire država ili institucije Europske unije, a povezana su s proizvodnjom i uvozom robe i usluga, zapošljavanjem radne snage, vlasništvom ili uporabom zemljišta, građevina ili druge imovine koja se koristi u proizvodnji, bez obzira na količinu ili vrijednost robe i usluga koji se proizvode ili prodaju. Alternativno se može izračunati iz bruto operativnoga viška dodavanjem troškova osoblja.

Prihod i izdaci koji su u poslovnim knjigama društva klasificirani kao financijski u skladu s Četvrtom računovodstvenom direktivom (78/660/EEZ) isključuju se iz dodane vrijednosti. Prihod i izdaci klasificirani kao prihod od kamata, prihod od dividendi, dobit od tečajnih razlika koja proizlazi iz zajmova u stranoj valuti koji su povezani s kamatnim troškovima, dobit od otplate i otpisa dugova ili financijskih izdataka u skladu s Uredbom Komisije (EZ) br. 1725/2003 isključuju se iz dodane vrijednosti.

Dodana vrijednost prema troškovima proizvodnih faktora računa se u bruto iznosu budući da se vrijednosna usklađivanja (poput amortizacije i gubitaka od umanjenja) ne oduzimaju.

Za statistike o djelatnostima iz skupina 65.1 i 65.2 NACE-a Rev. 2., dodana vrijednost prema troškovima proizvodnih faktora utvrđuje se kao vrijednost proizvodnje minus bruto vrijednost primljenih usluga reosiguranja, minus provizije, minus ostali vanjski troškovi robe i usluga.

Za statistike o djelatnostima iz odjeljka 3. Priloga VI. Uredbi (EZ) br. 295/2008, dodana vrijednost prema troškovima proizvodnih faktora utvrđuje se kao vrijednost proizvodnje minus ukupna nabava robe i usluga.

Za statistike o djelatnostima iz odjeljka 3. Priloga VII. Uredbi (EZ) br. 295/2008, dodana vrijednost prema troškovima proizvodnih faktora utvrđuje se kao vrijednost proizvodnje minus ukupna nabava robe i usluga.

Za poduzeća iz razreda 64.11 NACE-a Rev.2., dodana vrijednost prema troškovima proizvodnih faktora utvrđuje se kao vrijednost proizvodnje minus ukupna nabava robe i usluga.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Dodana vrijednost prema troškovima proizvodnih faktora može se izravno izračunati iz sljedećih računovodstvenih varijabli:

— Neto prihod

— Promjena zaliha gotovih proizvoda i proizvodnje u tijeku

— Radovi koje poduzeće obavlja za vlastite potrebe i koji se kapitaliziraju

— Sirovine i potrošni materijal

— Ostali vanjski troškovi

— Ostali operativni troškovi

— Ostali operativni prihod

— Izvanredni troškovi

— Izvanredni prihod

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Dodana vrijednost prema troškovima proizvodnih faktora može se izravno izračunati iz sljedećih računovodstvenih varijabli sukladno metodi vrste izdataka:

Prihod (isključujući prihod od kamata i dividendi ako je uključen u prihod)

+/- Promjena zaliha gotovih proizvoda i proizvodnje u tijeku

- Upotrijebljene sirovine i potrošni materijal

- Ostali troškovi

+ Ostali prihod

Dodana vrijednost prema troškovima proizvodnih faktora može se izračunati izravno iz sljedećih računovodstvenih varijabli sukladno metodi uloge izdataka:

Prihod (isključujući prihod od kamata i dividendi ako je uključen u prihod)

- Troškovi prodaje (isključujući troškove doprinosa za zaposlenike i troškove amortizacije)

- Troškovi distribucije (isključujući troškove doprinosa za zaposlenike)

- Upravni troškovi (isključujući troškove doprinosa za zaposlenike)

- Ostali troškovi

+ Ostali prihod

Poveznica s drugim varijablama:

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Dodana vrijednost prema troškovima proizvodnih faktora računa se kako slijedi:

Promet (12 11 0 )

+/- Promjena zaliha robe i usluga (13 21 0 )

+ Kapitalizirana proizvodnja

+ Ostali operativni prihod

- Ukupna nabava robe i usluga (13 11 0 )

- Ostali porezi na proizvode koji su povezani s prihodom, ali ih nije moguće odbiti

- Pristojbe i porezi povezani s proizvodnjom

— Dodana vrijednost prema troškovima proizvodnih faktora koristi se za izračun bruto poslovnog viška (12 17 0 ) i drugih skupnih vrijednosti i iznosa.

Za statistike o djelatnostima iz skupina 65.1 i 65.2 NACE-a Rev.2., dodana vrijednost prema troškovima proizvodnih faktora računa se kako slijedi:

Vrijednost proizvodnje (12 12 0 ),

- Ukupna nabava robe i usluga (13 11 0 ).

Za statistike o djelatnostima iz odjeljka 3. Priloga VI. Uredbi (EZ) br. 295/2008, dodana vrijednost prema troškovima proizvodnih faktora računa se kako slijedi:

Vrijednost proizvodnje (12 12 0 ),

- Ukupna nabava robe i usluga (13 11 0 ).

Za statistike o djelatnostima iz odjeljka 3. Priloga VII. Uredbi (EZ) br. 295/2008, dodana vrijednost prema troškovima proizvodnih faktora računa se kako slijedi:

Vrijednost proizvodnje (12 12 0 ),

- Ukupna nabava robe i usluga (13 11 0 ).

Oznaka : 12 17 0

Naziv : Bruto poslovni višak

Prilog : I. do IV.

Definicija

Bruto poslovni višak je višak koji proizlazi iz poslovnih djelatnosti nakon plaćanja ulaznoga faktora rada. Može se izračunati iz dodane vrijednosti prema troškovima proizvodnih faktora, od koje se oduzimaju troškovi osoblja. Radi se o iznosu koji je dostupan jedinici, a koji joj omogućava plaćanje dobavljača iz vlastitih sredstava i duga, plaćanje poreza i financiranje čitavog ili dijela vlastitog ulaganja.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. i VIII. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Bruto poslovni višak može se izračunati iz sljedećih računovodstvenih varijabli:

Neto prihod

— Promjena zaliha gotovih proizvoda i proizvodnje u tijeku

— Radovi koje poduzeće obavlja za vlastite potrebe i koji se kapitaliziraju

— Sirovine i potrošni materijal

— Ostali vanjski troškovi

— Ostali operativni troškovi

— Ostali operativni prihod

— Izvanredni troškovi

— Izvanredni prihod

— Troškovi osoblja

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Bruto poslovni višak može se izravno izračunati iz sljedećih računovodstvenih varijabli sukladno metodi vrste izdataka:

— Prihod (isključujući prihod od kamata i dividendi ako je uključen u prihod)

— +/- Promjena zaliha gotovih proizvoda i proizvodnje u tijeku

— - Upotrijebljene sirovine i potrošni materijal

— - Ostali troškovi

— + Ostali prihod

— - Troškovi doprinosa za zaposlenike

Bruto poslovni višak može se izračunati izravno iz sljedećih računovodstvenih varijabli sukladno metodi uloge izdataka:

— Prihod (isključujući prihod od kamata i dividendi ako je uključen u prihod)

— - Troškovi prodaje (isključujući troškove amortizacije)

— - Troškovi distribucije (isključujući troškove amortizacije)

— - Upravni troškovi (isključujući troškove amortizacije)

— - Ostali troškovi (isključujući troškove amortizacije)

— + Ostali prihod

Poveznica s drugim varijablama:

Bruto poslovni višak računa se kako slijedi:

Dodana vrijednost prema troškovima proizvodnih faktora (12 15 0 )

- Troškovi osoblja (13 31 0 )

Oznaka : 13 11 0

Naziv : Ukupna nabava robe i usluga

Prilog : I. do IV., VI. i VII.

Definicija

Nabava robe i usluga uključuje vrijednost sve robe i usluga kupljenih tijekom računovodstvenog razdoblja za daljnju prodaju ili uporabu u postupku proizvodnje, isključujući kapitalnih dobara čija je uporaba registrirana kao potrošnja fiksnog kapitala. Odnosne je usluge moguće dalje prodati s ili bez dodatne obrade, potpuno iskoristiti u postupku proizvodnje ili uskladištiti.

U tu su nabavu uključeni materijali koji izravno ulaze u proizvodnju robe (sirovine, poluproizvodi, sastavni dijelovi), te nekapitalizirani sitni inventar i oprema. Uključena je i vrijednost pomoćnih materijala (sredstva za podmazivanje, ambalaža, materijali za održavanje i popravke, uredski materijal) i energetskih proizvoda. U ovu je varijablu uključena nabava materijala namijenjenih za proizvodnju kapitalnih dobara u jedinici.

Uključene su i usluge plaćene tijekom referentnog razdoblja bez obzira na to radi li se o industrijskim ili neindustrijskim uslugama. To se odnosi na plaćanja za sve radove koje su izvršile treće stranke u ime jedinice, uključujući tekuće održavanje i popravke, radove ugradnje i tehničke studije. Isključuju se iznosi plaćeni za ugradnju kapitalnih dobara i vrijednost kapitaliziranih dobara.

Uključena su i plaćanja za neindustrijske usluge, kao što su naknade za pravne i računovodstvene usluge, te za patente i licence (ako nisu kapitalizirani), premije osiguranja, troškovi sastanaka s dioničarima i upravnim tijelima, doprinosi poslovnim i strukovnim organizacijama, troškovi poštanskih i telefonskih usluga, troškovi elektroničke komunikacije, telegrafa i faksa, troškovi prijevoza za robu i osoblje, troškovi oglašavanja, provizije (ako nisu uključene u nadnice i plaće), najamnine, bankovne naknade (isključujući kamatna plaćanja) te sve ostale poslovne usluge koje pružaju treće stranke. Uključene su i usluge koje jedinica pretvara i kapitalizira kao kapitaliziranu proizvodnju.

Iz ukupne se nabave robe i usluga isključuju izdaci svrstani u financijske izdatke ili prihod u obliku kamata ili dividendi.

Nabavi robe i usluga vrijednost se utvrđuje na temelju nabavne cijene, tj. cijene koju kupac stvarno plaća za proizvode, uključujući sve poreze, a bez subvencija za kupljene proizvode, iz čega se isključuju porezi kao što je porez na dodanu vrijednost.

Svi ostali porezi i pristojbe na proizvode stoga se ne odbijaju pri utvrđivanju vrijednosti nabave robe i usluga. Postupanje s porezima na proizvodnju nije mjerodavno za utvrđivanje vrijednosti odnosne nabave.

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2., izdaci koji su u poslovnim knjigama društva klasificirani kao financijski isključeni su iz ukupne nabave robe i usluga.

Za statistike o djelatnostima iz skupina 65.1 i 65.2 NACE-a Rev.2., ukupna se nabava robe i usluga utvrđuje kao bruto vrijednost primljenih usluga reosiguranja, plus ukupne provizije iz članka 64. Direktive Vijeća 91/674/EEZ, plus svi ostali vanjski troškovi robe i usluga (isključujući troškove osoblja).

Za statistike o djelatnostima iz odjeljka 3. Priloga VI. Uredbi (EZ) br. 295/2008, ukupna se nabava robe i usluga utvrđuje kao troškovi provizija plus ostali upravni troškovi, plus ostali operativni troškovi.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Nabava robe i usluga može se izračunati iz sljedećih računovodstvenih varijabli:

— Sirovine i potrošni materijal (prije obračuna promjene zaliha robe i usluga)

— Ostali vanjski troškovi (prije obračuna promjene zaliha robe i usluga)

— dio varijable „Ostali operativni troškovi” – uključeni dio odnosi se na plaćanja za robu i usluge koja nisu uključena u prethodnim dvjema varijablama (sirovine i potrošni materijal te ostali vanjski troškovi). Dio koji ovdje nije uključen odnosi se na plaćanje poreza na proizvodnju.

— Izvanredni troškovi

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Nabava robe i usluga može se izračunati iz sljedećih računovodstvenih varijabli sukladno metodi vrste izdataka:

— Upotrijebljene sirovine i potrošni materijal

— Ostali troškovi (prije obračuna promjene zaliha robe i usluga)

Nabava robe i usluga može se izračunati iz sljedećih računovodstvenih varijabli sukladno metodi uloge izdataka:

— Troškovi prodaje (prije obračuna promjene zaliha robe i usluga te isključujući troškove doprinosa za zaposlenike i troškove amortizacije)

— Troškovi distribucije (nastali tijekom računovodstvenog razdoblja te isključujući troškove doprinosa za zaposlenike i troškove amortizacije)

— Upravni troškovi (nastali tijekom računovodstvenog razdoblja te isključujući troškove doprinosa za zaposlenike i troškove amortizacije)

— Ostali troškovi

Poveznica s drugim varijablama:

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2., ukupna se nabava robe i usluga koristi za izračun dodane vrijednosti prema troškovima proizvodnih faktora (12 15 0 ) i drugih skupnih vrijednosti i iznosa.

Veći se broj varijabli unutar „Ukupne nabave robe i usluga” posebno utvrđuje

— Kupnja roba i usluga za daljnju prodaju u istome obliku (13 12 0 )

— Plaćanja za agencijske radnike (13 13 1 )

— Plaćanja za dugoročni najam i operativni leasing robe (13 41 1 )

— Kupnje energetskih proizvoda (20 11 0 )

Za statistike o djelatnostima iz skupina 65.1 i 65.2 NACE-a Rev.2., ukupna nabava robe i usluga računa se kako slijedi:

Za životno osiguranje:

Saldo reosiguranja (32 18 0 ),

+ [(Ukupne bruto tehničke pričuve (37 30 0 ) – Ukupne neto tehničke pričuve (37 30 1 ))/Ukupne neto tehničke pričuve (37 30 1 )] × (Prihod od investicija (32 22 0 ) – Prihod od pripisa (povećanja vrijednosti) investicija (32 71 5 ) – Dobici od prodaje (realizacije) investicija (32 71 6 ) – Prihod od sudjelujućih interesa (32 71 1 )),

+ Provizije (32 61 1 ),

+ Vanjski troškovi robe i usluga (32 61 4 )

Za neživotno osiguranje i reosiguranje:

Saldo reosiguranja (32 18 0 ),

+ [(Ukupne bruto tehničke pričuve (37 30 0 ) – Ukupne neto tehničke pričuve (37 30 1 ))/Ukupne neto tehničke pričuve (37 30 1 )] × (Prihod od investicija (32 42 0 ) – Prihod od pripisa (povećanja vrijednosti) investicija (32 71 5 ) – Dobici od prodaje (realizacije) investicija (32 71 6 ) – Prihod od sudjelujućih interesa (32 71 1 )),

+ Provizije (32 61 1 ),

+ Vanjski troškovi robe i usluga (32 61 4 )

Za statistike o djelatnostima iz odjeljka 3. Priloga VI. Uredbi (EZ) br. 295/2008, ukupna nabava robe i usluga računa se kako slijedi:

Troškovi provizija (42 15 0 ),

+ Ostali upravni troškovi (42 32 2 ),

+ Ostali operativni troškovi (42 33 0 ).

Za statistike o djelatnostima iz odjeljka 3. Priloga VII. Uredbi (EZ) br. 295/2008, varijabla „Ukupna nabava robe i usluga” (13 11 0 ) koristi se za izračun varijable „Ukupni operativni troškovi” (48 06 0 ).

Oznaka : 13 12 0

Naziv : Kupnja roba i usluga za daljnju prodaju u istome obliku

Prilog : I. do IV.

Definicija

Kupnja za daljnju prodaju jest kupnja robe za daljnju prodaju trećim strankama bez daljnje obrade iste. Uključuje i kupnju usluga putem „računa” uslužnih poduzeća, tj. poduzeća čiji prihod ne čini samo posrednička naknada koja se zaračunava za pružanje usluge (kao u slučaju agencija za posredovanje nekretninama), već i stvarni iznos usluge, npr. kupnja usluga prijevoza od strane putne agencije. Nije uključena vrijednost robe i usluga koji se prodaju trećim strankama uz proviziju budući da posrednik koji prima proviziju ne kupuje niti prodaje odnosnu robu.

Ovdje navedene usluge za daljnju prodaju proizvod su uslužnih djelatnosti, prava na uporabu predodređenih usluga ili fizička potpora za usluge. Kupnji se robe i usluga za daljnju prodaju u istome obliku vrijednost utvrđuje na temelju nabavne cijene bez PDV-a koji se može odbiti i ostalih poreza koji se mogu odbiti, a koji su izravno povezani s prihodom. Svi se ostali porezi i pristojbe na proizvode stoga ne odbijaju pri utvrđivanju vrijednosti nabave robe i usluga.

Postupanje s porezima na proizvodnju nije mjerodavno za utvrđivanje vrijednosti odnosne nabave.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Kupnja roba i usluga za daljnju prodaju u istome obliku ne smije se odvojeno prikazivati u poslovnim knjigama društva. Ta je varijabla dio:

— Sirovina i potrošnog materijala

— Ostalih vanjskih troškova

— Ostalih operativnih troškova

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Kupnja roba i usluga za daljnju prodaju u istome obliku ne smije se odvojeno prikazivati u poslovnim knjigama društva. Ta je varijabla dio sljedećih računovodstvenih varijabli sukladno metodi vrste izdataka:

— Upotrijebljene sirovine i potrošni materijal (prije obračuna promjene zaliha robe i usluga)

— Ostali troškovi

Kupnja roba i usluga za daljnju prodaju u istome obliku ne smije se odvojeno prikazivati u poslovnim knjigama društva. Ta je varijabla dio sljedećih računovodstvenih varijabli sukladno metodi uloge izdataka:

— Troškovi prodaje (prije obračuna promjene zaliha robe i usluga, te isključujući troškove doprinosa za zaposlenike i troškove amortizacije)

— Ostali troškovi

Poveznica s drugim varijablama:

Dio varijable „Ukupna nabava robe i usluga” (13 11 0 )

— Kupnja roba i usluga za daljnju prodaju u istome obliku koristi se za izračun bruto marže na robu za daljnju prodaju (12 13 0 ), vrijednosti proizvodnje (12 12 0 ) i drugih skupnih vrijednosti i iznosa.

Oznaka : 13 13 1

Naziv : Plaćanja za agencijske radnike

Prilog : I. do IV.

Definicija

U ovu su varijablu uključena plaćanja agencijama za privremeno zapošljavanje i sličnim organizacijama koje klijentima nude radnu snagu na ograničeno vrijeme kako bi dopunili ili privremeno zamijenili radnu snagu klijenta, pri čemu su osobe koje se stavljaju na raspolaganju klijentu zaposlenici jedinice koja nudi privremeno zapošljavanje. Međutim, te agencije i organizacije ne nude izravan nadzor nad vlastitim zaposlenicima na radnome mjestu klijenta. Uključena su samo plaćanja za nabavu radne snage, koja nisu povezana s pružanjem određene industrijske ili neindustrijske usluge.

Poveznica s poslovnim knjigama društva

Za statistike o djelatnostima iz odjeljka 3. priloga I. do IV. Uredbi (EZ) br. 295/2008, uz iznimku djelatnosti svrstanih u područje K NACE-a Rev.2.

Četvrta računovodstvena direktiva: Direktiva Vijeća 78/660/EEZ

Plaćanja za agencijske radnike ne smiju se odvojeno prikazivati u poslovnim knjigama društva. Ta je varijabla dio ostalih vanjskih troškova i ostalih operativnih troškova.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Plaćanja za agencijske radnike ne smiju se odvojeno prikazivati u poslovnim knjigama društva. Ta je varijabla dio ostalih troškova ili dio upotrijebljenih sirovina i potrošnoga materijala (u određenim slučajevima u kojima su agencijski radnici uključeni u proizvodne djelatnosti) sukladno metodi vrste izdataka.

Plaćanja za agencijske radnike ne smiju se odvojeno prikazivati u poslovnim knjigama društva. Ta je varijabla dio troškova prodaje, troškova distribucije, upravnih troškova i/ili ostalih troškova sukladno metodi uloge izdataka.

Za statistike o djelatnostima iz skupina 65.1 i 65.2 NACE-a Rev.2.

Plaćanja za agencijske radnike ne smiju se odvojeno prikazivati u poslovnim knjigama društva u skladu s člankom 34. odjeljkom III. stavkom 16. Direktive Vijeća 91/674/EEZ.

Za statistike o djelatnostima kreditnih institucija iz razreda 64.19 i 64.92 NACE-a Rev.2.

Plaćanja za agencijske radnike ne smiju se odvojeno prikazivati u Ostalim upravnim troškovima, kako je predviđeno člankom 27. točkom 8.b i člankom 28. dijelom A točkom 4.b Direktive 86/635/EEZ.

Poveznica s drugim varijablama:

Dio varijable „Ukupna nabava robe i usluga” (13 11 0 )

Oznaka : 13 21 0

Naziv : Promjena zaliha robe i usluga

Prilog : III.

Definicija

Promjena zaliha (pozitivna ili negativna) je razlika između vrijednosti zaliha na kraju i na početku referentnog razdoblja. Promjena se zaliha može izmjeriti tako da se od ulaznih vrijednosti zaliha oduzmu izlazne vrijednosti i vrijednost bilo kojeg ponovljenog gubitka robe na zalihama. Zalihe se obračunavaju po nabavnim cijenama bez PDV-a ako se nabavljaju od druge jedinice, dok se u protivnome obračunavaju na temelju troškova proizvodnje.

Zalihe (i promjenu zaliha) moguće je podijeliti na sljedeći način:

— zalihe gotovih proizvoda

— zalihe proizvodnje u tijeku

— zalihe robe i usluga nabavljene za daljnju prodaju u istome obliku

— zalihe sirovina i potrošnog materijala.

Uključene su zalihe gotovih proizvoda ili proizvodnje u tijeku, koje je proizvela jedinica i koje još nisu prodane. Ti proizvodi uključuju nedovršene proizvode koji pripadaju jedinici, čak i ako su odnosni proizvodi u posjedu trećih stranaka. Isto tako isključeni su proizvodi u posjedu jedinice, a koji pripadaju trećim strankama.

Uključene su zalihe robe i usluga nabavljene isključivo za daljnju prodaju u istome obliku. Isključene su zalihe robe i usluga koje se uz proviziju dobavljaju trećim strankama. Proizvodi nabavljeni za daljnju prodaju, a koje skladište uslužna poduzeća, mogu uključivati robu (industrijsku opremu u slučaju inženjerskih ugovora vrste „ključ u ruke” ili građevine u slučaju građevinske investicije itd.) i usluge (pravo na uporabu oglasnog prostora, prijevoz, smještaj itd.).

U slučaju skladištenih usluga, odnosne su usluge proizvod uslužnih djelatnosti, prava na uporabu predodređenih usluga ili fizička potpora za usluge.

Uključene su i zalihe sirovina i pomoćnog materijala, poluproizvoda, sastavnih dijelova, energije, nekapitaliziranog sitnog inventara i usluga koji pripadaju jedinici.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Promjena zaliha robe i usluga može se izračunati iz sljedećih varijabli:

Promjena zaliha gotovih proizvoda i proizvodnje u tijeku

Dio sirovina i potrošnog materijala

Dio ostalih vanjskih troškova

Dio ostalih operativnih troškova

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Promjena zaliha robe i usluga može se izračunati iz sljedećih varijabli poslovnih knjiga sukladno metodi vrste izdataka:

Promjena zaliha gotovih proizvoda i proizvodnje u tijeku

Dio upotrijebljenih sirovina i potrošnog materijala

Dio ostalih troškova

Promjena zaliha robe i usluga može se izračunati iz sljedećih varijabli poslovnih knjiga sukladno metodi uloge izdataka:

Dio troškova prodaje

Dio distribucijskih troškova

Dio upravnih troškova

Dio ostalih troškova

Poveznica s drugim varijablama:

— Promjena zaliha robe i usluga koristi se za izračun Dodane vrijednosti prema troškovima proizvodnih faktora (12 15 0 ) i drugih skupnih vrijednosti i iznosa

— Promjena zaliha robe i usluga može se podijeliti na temelju vrste zaliha: i) promjena zaliha robe i usluga kupljenih za daljnju prodaju u istome obliku (13 21 1 ), ii) promjena zaliha gotovih proizvoda i proizvodnje u tijeku (13 21 3 ) i iii) promjena zaliha sirovina i potrošnog materijala

Oznaka : 13 21 1

Naziv : Promjena zaliha robe i usluga kupljenih za daljnju prodaju u istome obliku

Prilog : III.

Definicija

Ova se varijabla utvrđuje kao promjena zaliha po nabavnim cijenama bez PDV-a od početka do kraja referentnog razdoblja. Promjena se zaliha može izmjeriti tako da se od ulaznih vrijednosti zaliha oduzmu izlazne vrijednosti i vrijednost bilo kojeg ponovljenog gubitka robe na zalihama.

U ove su zalihe uključeni roba i usluge kupljeni isključivo za daljnju prodaju u istome obliku. Isključene su zalihe robe i usluga koje se uz proviziju dobavljaju trećim strankama.

Proizvodi kupljeni za daljnju prodaju, a koje skladište uslužna poduzeća, mogu uključivati robu (industrijsku opremu u slučaju inženjerskih ugovora vrste „ključ u ruke” ili građevine u slučaju građevinske investicije itd.) i usluge (pravo na uporabu oglasnog prostora, prijevoz, smještaj itd.).

U slučaju skladištenih usluga, odnosne su usluge proizvod uslužnih djelatnosti, prava na uporabu predodređenih usluga ili fizička potpora za usluge.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Promjena zaliha robe i usluga kupljenih za daljnju prodaju u istome obliku ne smije se odvojeno prikazivati u poslovnim knjigama društva. Ova je varijabla dio sirovina i potrošnog materijala, ostalih vanjskih troškova i ostalih operativnih troškova.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Promjena zaliha robe i usluga kupljenih za daljnju prodaju u istome obliku ne smije se odvojeno prikazivati u poslovnim knjigama društva. Ova je varijabla u poslovnim knjigama dio upotrijebljenih sirovina i potrošnog materijala i ostalih troškova sukladno metodi vrste izdataka.

Promjena zaliha robe i usluga kupljenih za daljnju prodaju u istome obliku ne smije se odvojeno prikazivati u poslovnim knjigama društva. Ova je varijabla u poslovnim knjigama dio troškova prodaje i drugih troškova sukladno metodi uloge izdataka.

Poveznica s drugim varijablama:

— Promjena zaliha robe i usluga kupljenih za daljnju prodaju u istome obliku koristi se za izračun bruto marže na robu za daljnju prodaju (12 13 0 ), vrijednosti proizvodnje (12 12 0 ) i drugih skupnih vrijednosti i iznosa.

— Dio promjene zaliha robe i usluga (13 21 0 ).

Oznaka : 13 21 3

Naziv : Promjena zaliha gotovih proizvoda i proizvodnje u tijeku

Prilog : II. do IV.

Definicija

Ova se varijabla utvrđuje kao promjena vrijednosti zaliha gotovih proizvoda ili proizvodnje u tijeku, koje je proizvela jedinica i koje još nisu prodane, i to između prvog i posljednjeg dana referentnog razdoblja.

Ovi proizvodi uključuju nedovršene proizvode koji pripadaju jedinici, čak i ako su odnosni proizvodi u posjedu trećih stranaka. Isto tako isključeni su proizvodi u posjedu jedinice, a koji pripadaju trećim strankama.

Zalihama se utvrđuje vrijednost na temelju nabavne cijene, i to prije vrijednosnoga usklađivanja (poput amortizacije).

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Promjena zaliha gotovih proizvoda i proizvodnje u tijeku u poslovnim se knjigama društva bilježi pod varijablom „Promjena u zalihama gotovih proizvoda i proizvodnje u tijeku”.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Promjena zaliha gotovih proizvoda i proizvodnje u tijeku u poslovnim se knjigama bilježi sukladno vrsti izdataka pod varijablom „Promjene zaliha gotovih proizvoda i proizvodnje u tijeku”.

Promjena zaliha gotovih proizvoda i proizvodnje u tijeku u poslovnim se knjigama bilježi sukladno ulozi izdataka pod varijablom „Troškovi prodaje”.

Poveznica s drugim varijablama:

— Promjena zaliha gotovih proizvoda i proizvodnje u tijeku u jedinici koristi se za izračun vrijednosti proizvodnje (12 12 0 ) i drugih skupnih vrijednosti i iznosa.

— Dio promjene zaliha robe i usluga (13 21 0 ).

Oznaka : 13 31 0

Naziv : Troškovi osoblja

Prilog : I. do VII.

Definicija

Troškovi se osoblja utvrđuju kao ukupna naknada koju u gotovini ili u naravi poslodavac isplaćuje zaposleniku (redovnim i privremenim zaposlenicima te osobama koje rade od kuće) u zamjenu za rad koji obavlja ovaj posljednji tijekom referentnog razdoblja. Troškovi osoblja uključuju i poreze i doprinose za socijalnu sigurnost zaposlenika koje na izvoru zadržava jedinica te obvezne i dobrovoljne doprinose za socijalnu sigurnost poslodavca.

Troškovi se osoblja sastoje od:

— nadnica i plaća

— troškova socijalne sigurnosti poslodavca

Uključene su sve naknade plaćene tijekom referentnog razdoblja, bez obzira na to jesu li plaćene na temelju radnoga vremena, proizvodnje ili učinka te isplaćuju li se one redovito ili ne. Uključene su sve nagrade, bonusi na temelju radnoga mjesta i uspješnosti, isplate ex gratia, božićnica (i slični fiksni bonusi), otpremnine, troškovi smještaja i prijevoza, troškovi življenja i obiteljski doplatak, provizije, naknade za prisutnost, naknade za prekovremene sate, noćni rad itd., te porezi, doprinosi za socijalnu sigurnost i drugi iznosi koje su dužni zaposlenici, a koje na izvoru zadržavaju poslodavci.

Uključeni su i troškovi socijalne sigurnosti poslodavca. To uključuje doprinose za mirovinsko osiguranje, bolovanje, rodiljni dopust, invalidninu, nezaposlenost, mirovinu zbog nezgode na radu ili profesionalne bolesti, obiteljski doplatak te druge sustave. Ovi su troškovi uključeni bez obzira na to jesu li obvezni, kolektivno ugovoreni, ugovorni ili dobrovoljni.

Plaćanja za zaposlenike agencija nisu uključena u troškove osoblja.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Troškovi osoblja mogu se izračunati izravno iz sljedećih računovodstvenih varijabli:

— Troškovi osoblja, koji su zbroj varijabli Nadnice i plaće i Troškovi socijalne sigurnosti

Uredba Vijeća (EZ) br. 1606/2002 i Uredba Komisije (EZ) br. 1725/2003

Troškovi osoblja u poslovnim se knjigama mogu izračunati izravno iz računovodstvene varijable Troškovi doprinosa za zaposlenike sukladno vrsti izdataka.

Troškovi doprinosa za zaposlenike prikazuju se dodatno u financijskom izvještaju sukladno ulozi izdataka.

Poveznica s drugim varijablama:

Troškovi osoblja računaju se kako slijedi:

Nadnice i plaće (13 32 0 )

+ Troškovi socijalne sigurnosti (13 33 0 )

Troškovi osoblja koriste se za izračun bruto poslovnog viška (12 17 0 ) i drugih skupnih vrijednosti i iznosa.

Oznaka : 13 32 0

Naziv : Nadnice i plaće

Prilog : I. do IV.

Definicija

Nadnice i plaće utvrđuju se kao „ukupna naknada koja se u gotovini ili naravi isplaćuje svim osobama na platnoj listi (uključujući osobe koje rade od kuće) u zamjenu za rad obavljen tijekom računovodstvenog razdoblja”, bez obzira na to jesu li plaćene na temelju radnoga vremena, proizvodnje ili učinka te isplaćuju li se one redovito ili ne.

Nadnice i plaće uključuju vrijednost svih doprinosa za socijalnu sigurnost, poreza na dobit itd. koje plaća zaposlenik, čak i ako ih na izvoru zadržava poslodavac i plaća u ime zaposlenika izravno fondovima za socijalnu sigurnost, poreznoj upravi itd. Nadnice i plaće ne uključuju doprinose za socijalnu sigurnost koje plaća poslodavac.

Nadnice i plaće uključuju: sve nagrade, bonuse, isplate ex gratia, božićnicu, otpremnine, troškove smještaja i prijevoza, troškove življenja i obiteljski doplatak, napojnice, provizije, naknade za prisutnost itd. koje primaju zaposlenici, te poreze, doprinose za socijalnu sigurnost i druge iznose koje su dužni platiti zaposlenici, a koje na izvoru zadržavaju poslodavci. Nadnice i plaće koje poslodavac nastavlja plaćati u slučaju bolesti, nezgode na radu, rodiljnoga dopusta ili skraćenog radnoga vremena moguće je uključiti u ovu varijablu ili u troškove socijalne sigurnosti, ovisno o računovodstvenoj praksi jedinice.

Plaćanja za zaposlenike agencija nisu uključena u nadnice i plaće.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Nadnice i plaće se u poslovnim knjigama društva navode pod naslovom Nadnice i plaće.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Nadnice i plaće su u poslovnim knjigama dio varijable Troškovi doprinosa za zaposlenike sukladno vrsti izdataka.

Nadnice i plaće dio su varijable Troškovi doprinosa za zaposlenike, koji se prikazuju dodatno u odnosu na financijski izvještaj, a sukladno ulozi izdataka.

Poveznica s drugim varijablama:

Nadnice i plaće koriste se za izračun Troškova osoblja (13 31 0 ).

Oznaka : 13 33 0

Naziv : Troškovi socijalne sigurnosti

Prilog : I. do IV.

Definicija

Troškovi socijalne sigurnosti poslodavca odgovaraju iznosu koji je jednak vrijednosti doprinosa za socijalnu sigurnosti koje plaća poslodavac kako bi njegovi zaposlenici ostvarivali pravo na socijalnu zaštitu.

Troškovi socijalne sigurnosti koje snosi poslodavac uključuju doprinose za socijalnu sigurnosti poslodavca, a koje isti plaća za ostvarenje prava na mirovinsko osiguranje, bolovanje, rodiljni dopust, invalidninu, naknadu za nezaposlene, naknade za nezgodu na radu i profesionalnu bolest, obiteljski doplatak te ostale programe.

Uključeni su troškovi za sve zaposlenike, uključujući osobe koje rade od kuće i pripravnike.

Uključeni su troškovi za sve programe, bez obzira na to jesu li obvezni, kolektivno ugovoreni, ugovorni ili dobrovoljni. Nadnice i plaće koje poslodavac nastavlja plaćati u slučaju bolesti, nezgode na radu, rodiljnoga dopusta ili skraćenog radnog vremena moguće je uključiti u ovu varijablu ili u nadnice i plaće, ovisno o računovodstvenoj praksi jedinice.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Troškovi socijalne sigurnosti se u poslovnim knjigama društva navode pod naslovom Troškovi socijalne sigurnosti.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Troškovi socijalne sigurnosti su u poslovnim knjigama dio varijable Troškovi doprinosa za zaposlenike sukladno vrsti izdataka.

Troškovi socijalne sigurnosti dio su varijable Troškovi doprinosa za zaposlenike, koji se prikazuju dodatno u odnosu na financijski izvještaj, a sukladno ulozi izdataka.

Poveznica s drugim varijablama:

Troškovi socijalne sigurnosti koriste se za izračun Troškova osoblja (13 31 0 ).

Oznaka : 13 41 1

Naziv : Plaćanja za dugoročni najam i operativni leasing robe

Prilog : II. i IV.

Definicija

Plaćanja za dugoročni najam uključuju sve troškove povezane s najmom materijalne imovine na više od godine dana.

Kod operativnog se leasinga svi rizici i koristi povezani s pravnim vlasništvom ne prenose najmoprimcu. U okviru operativnog leasinga najmoprimac stječe pravo uporabe trajnog dobra tijekom određenoga vremena, koje može biti dulje ili kraće te koje nije nužno unaprijed utvrđeno. Po isteku razdoblja leasinga najmodavac očekuje povrat odnosnog predmeta leasinga više ili manje u istome stanju u odnosu na vrijeme kada je leasing ugovoren, osim uobičajene istrošenosti zbog uporabe. Stoga razdoblje leasinga ne obuhvaća u cijelosti ekonomski vijek trajanja predmeta leasinga ili njegov veći dio. Plaćanja za operativni leasing robe povezana su s troškovima uporabe materijalnih dobara koja su dostupna jedinici na temelju takvih ugovora.

Ako se svi rizici i koristi vlasništva de facto, ali ne i de iure, prenesu s najmodavca na najmoprimca, radi se o financijskom leasingu. Kod financijskog leasinga razdoblje leasinga obuhvaća čitav ekonomski vijek trajanja trajnog dobra ili njegov veći dio. Na kraju razdoblja leasinga najmoprimcu se obično nudi mogućnost kupnje odnosnog predmeta leasinga po nazivnoj cijeni. Najmodavac ne mora posjedovati ikakvo stručno znanje o odnosnom predmetu. On najmoprimcu ne nudi usluge popravka, održavanja ili zamjene. Obično predmet leasing odabire najmoprimac te mu ga proizvođač ili prodavač izravno dostavljaju. Uloga je najmodavca stoga isključivo financijske prirode. Plaćanja vezana uz financijski leasing potpuno se isključuju iz varijable 13 41 1 . Nabavna bi se cijena odnosnog predmeta trebala bilježiti pod varijablom Bruto investicija pri nabavi robe.

Poveznica s poslovnim knjigama društva

Četvrta računovodstvena direktiva: Direktiva Vijeća 78/660/EEZ

Plaćanja za dugoročni najam i operativni leasing robe ne smiju se odvojeno prikazivati u poslovnim knjigama društva. Ova je varijabla dio vanjskih troškova i ostalih operativnih troškova.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Plaćanja za dugoročni najam i operativni leasing robe ne smiju se odvojeno prikazivati u poslovnim knjigama društva. Ova je varijabla u poslovnim knjigama dio ostalih troškova sukladno vrsti izdataka.

Plaćanja za dugoročni najam i operativni leasing robe ne smiju se odvojeno prikazivati u poslovnim knjigama društva. Ova je varijabla u poslovnim knjigama dio ostalih troškova sukladno ulozi izdataka.

Poveznica s drugim varijablama:

Dio varijable „Ukupna nabava robe i usluga” (13 11 0 )

Oznaka : 15 11 0

Naziv : Bruto investicije u materijalnu imovinu

Prilog : I. do IV., VI. i VII.

Definicija

Investicije u svu materijalnu imovinu tijekom referentnog razdoblja. Uključena je nova i postojeća materijalna kapitalna imovina, bez obzira na to je li kupljena od trećih stranaka, nabavljena na temelju ugovora o financijskom leasingu (pravo uporabe trajnog dobra u zamjenu za najamninu koja se plaća tijekom utvrđenog i duljega razdoblja) ili proizvedena za vlastite potrebe (kapitalizirana proizvodnja materijalne kapitalne imovine), čiji je korisni vijek trajanja dulji od godine dana, uključujući neproizvedenu materijalnu imovinu, kao što je zemljište. Granica korisnog životnoga vijeka imovine koju je moguće kapitalizirati može se povećati ovisno o računovodstvenoj praksi poduzeća ako ta praksa zahtijeva dulji očekivani korisni vijek trajanja imovine u odnosu na gore navedenu granicu od 1 godine.

Svim se investicijama vrijednost utvrđuje prije vrijednosnih usklađivanja (odnosno u bruto iznosu) te prije odbitka prihoda od prodaje. Nabavljenoj se robi vrijednost utvrđuje po nabavnoj cijeni, odnosno uključeni su troškovi prijevoza i ugradnje, naknade, porezi i ostali troškovi povezani s prijenosom vlasništva. Vrijednost robe nabavljene putem financijskog leasinga odgovara tržišnoj vrijednosti robe da je bila kupljena u godini nabave. Ta je vrijednost načelno poznata u ugovoru ili ju je moguće procijeniti tako da se zbroje obroci koji odgovaraju povratu glavnice. Isključuju se obroci koji odgovaraju kamatama. Materijalnoj se imovini iz vlastite proizvodnje vrijednost utvrđuje na temelju troškova proizvodnje. Isključuje se roba stečena restrukturiranjem poduzeća (npr. udruživanjem, preuzimanjem, raspadom, diobom poduzeća). Nabava sitnog inventara koji nije kapitaliziran uključuje se u tekuće troškove.

Uključeni su i svi dodaci, izmjene, unapređenja i obnove koji produljuju vijek trajanja ili povećavaju proizvodni kapacitet kapitalne imovine.

Isključeni su troškovi tekućeg održavanja, kao i vrijednost i tekući troškovi povezani s kapitalnom imovinom koja je predmet ugovora o najmu i operativnom leasingu. Isključena su i godišnja plaćanja za imovinu koja je predmet ugovora o financijskom leasingu. Isključena je i nematerijalna i financijska imovina.

Kod financijskog se leasinga svi rizici i koristi vlasništva de facto, ali ne i de iure, prenose s najmodavca na najmoprimca. Razdoblje leasinga obuhvaća čitav ekonomski vijek trajanja trajnog dobra ili njegov veći dio. Na kraju razdoblja leasinga najmoprimcu se obično nudi mogućnost kupnje odnosnog predmeta leasinga po nazivnoj cijeni. Uloga je najmodavca stoga isključivo financijske prirode.

U pogledu bilježenja investicija kod kojih se izdavanje računa, isporuka, plaćanje i prva uporaba događaju u različitim referentnim razdobljima kao cilj se predlaže sljedeća metoda:

Investicije se bilježe kada se vlasništvo prenese jedinici koja ih namjerava koristiti. Za robu nabavljenu na temelju ugovora o financijskom leasingu vrijednost se bilježi prilikom isporuke robe najmoprimcu. Kapitalizirana se proizvodnja bilježi prilikom proizvodnje. U pogledu bilježenja investicija izvršenih u fazama koje je moguće razlučiti, svaki je dio investicija potrebno zabilježiti u referentnom razdoblju u kojemu je izvršen.

Budući da to u praksi nije uvijek moguće, na temelju računovodstvenih sporazuma koje su prihvatila poduzeća koriste se sljedeće aproksimacije ove metode:

i. investicije se bilježe u referentnom razdoblju u kojemu je izvršena isporuka;

ii. investicije se bilježe u referentnom razdoblju u kojemu su ušla u postupak proizvodnje;

iii. investicije se bilježe u referentnom razdoblju u kojemu su fakturirana;

iv. investicije se bilježe u referentnom razdoblju u kojemu su plaćena.

Poveznica s poslovnim knjigama društva

Investicije se ne bilježe u bilanci stanja. Međutim, dodaci, prodaja i prijenosi sve dugotrajne imovine te vrijednosna usklađivanja povezana s tom dugotrajnom imovinom prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Materijalna imovina prikazuje se u poslovnim knjigama društva pod varijablom Dugotrajna imovina – materijalna imovina. Vrijednost materijalne imovine nabavljene na temelju ugovora o financijskom leasingu nije navedena u Četvrtoj računovodstvenoj direktivi. Međutim, određenim se nacionalnim računovodstvenim normama dopušta kapitalizacija te imovine u bilanci stanja.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Materijalna imovina prikazuje se u poslovnim knjigama društva pod varijablom Nekretnine, postrojenja i oprema. Podaci o financijskom leasingu prikazuju se odvojeno u poslovnim knjigama društva.

Poveznica s drugim varijablama:

Bruto investicija u materijalnu imovinu računaju se kako slijedi:

Bruto investicije u zemljište (15 12 0 )

+ Bruto investicije u postojeće zgrade i druge građevine (15 13 0 )

+ Bruto investicije u izgradnju i adaptaciju zgrada (15 14 0 )

+ Bruto investicije u strojeve i opremu (15 15 0 )

Bruto investicije u materijalnu imovinu mogu biti veće od zbroja varijabli 15 12 0 + 15 13 0 + 15 14 0 + 15 15 0 budući da uključuju sredstva poput umjetničkih djela, šuma, voćnjaka, stoke itd., koja se ne mogu svrstani ni u koju drugu kategoriju materijalne imovine.

Oznaka : 15 12 0

Naziv : Bruto investicije u zemljište

Prilog : II. do IV.

Definicija

Pored zemljišta, u ovu su varijablu uključena podzemna nalazišta, šume i unutarnji vodni tokovi. Ako se zemljište kupuje zajedno s postojećim građevinama, a vrijednost dvaju sastavnica nije moguće razdvojiti, u ovu se varijablu bilježi ukupna vrijednost ako se procjenom utvrdi da je vrijednost zemljišta veća od vrijednosti postojećih građevina. Ako se procjenom utvrdi da je vrijednost postojećih građevina veća od vrijednosti zemljišta, ukupna se vrijednost bilježi u varijablu bruto investicije u postojeće zgrade i druge građevine (15 13 0 ). Uključeno je i zemljište unaprijeđeno izravnavanjem, polaganjem cijevi ili izgradnjom puteva ili cesta. Isključeno je zemljište stečeno restrukturiranjem poduzeća (npr. udruživanjem, preuzimanjem, raspadom, diobom poduzeća).

Poveznica s poslovnim knjigama društva

Investicije se ne bilježe u bilancu stanja. Međutim, dodaci, prodaja i prijenosi sve dugotrajne imovine te vrijednosna usklađivanja povezana s tom dugotrajnom imovinom prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Zemljište se ne prikazuje odvojeno u popisu materijalne imovine koja je uključena u poslovne knjige poduzeća pod varijablom Dugotrajna imovina – materijalna imovina – Zemljište i građevine. Potrebno je isključiti dio koji se odnosi na građevine i objekte. Dio odgođenih plaćanja i materijalne imovine u gradnji uključeni su u mjeri u kojoj su povezani sa zemljištem.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Bruto investicije u zemljište ne prikazuju se odvojeno u poslovnim knjigama društva, već su uključena u varijablu Nekretnine, postrojenja i oprema.

Poveznica s drugim varijablama:

Dio Bruto investicije u materijalnu imovinu (15 11 0 )

Oznaka : 15 13 0

Naziv : Bruto investicije u postojeće zgrade i druge građevine

Prilog : II. do IV.

Definicija

Investicije uključuju troškove postojećih građevina (koje su prethodno korištene) i građevina koji su nabavljeni tijekom referentnog razdoblja. Ako se zemljište kupuje zajedno s postojećim građevinama, a vrijednost dvaju sastavnica nije moguće razdvojiti, u ovu se varijablu bilježi ukupna vrijednost ako se procjenom utvrdi da je vrijednost postojećih građevina veća od vrijednosti zemljišta. Ako se procjenom utvrdi da je vrijednost zemljišta veća od vrijednosti postojećih građevina, ukupna se vrijednost bilježi u varijablu bruto investicije u zemljište (15 12 0 ). Isključena je kupnja novih građevina koje nisu nikada korištene. Isključene su i postojeće građevine i objekti stečeni restrukturiranjem poduzeća (npr. udruživanjem, preuzimanjem, raspadom, diobom poduzeća).

Poveznica s poslovnim knjigama društva

Investicije se ne bilježe u bilancu stanja. Međutim, dodaci, prodaja i prijenosi sve dugotrajne imovine te vrijednosna usklađivanja povezana s tom dugotrajnom imovinom prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Bruto investicije u postojeće zgrade i druge građevine ne prikazuju se odvojeno u popisu materijalne imovine koja je uključena u poslovne knjige poduzeća pod varijablom Dugotrajna imovina – materijalna imovina – Zemljište i građevine. Potrebno je isključiti dio koji se odnosi na zemljište te na izgradnju i adaptaciju objekata. Dio odgođenih plaćanja i materijalne imovine u gradnji uključeni su u mjeri u kojoj su povezani s postojećim zgradama i drugim građevinama.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Bruto investicije u postojeće zgrade i druge građevine ne prikazuju se odvojeno u poslovnim knjigama društva, već su uključena u varijablu Nekretnine, postrojenja i oprema.

Poveznica s drugim varijablama:

Dio Bruto investicija u materijalnu imovinu (15 11 0 )

Oznaka : 15 14 0

Naziv : Bruto investicije u izgradnju i adaptaciju zgrada

Prilog : II. do IV.

Definicija

Ova varijabla uključuje izdatke tijekom referentnog razdoblja za izgradnju ili adaptaciju zgrada. Uključena je kupnja novih građevina koje nisu nikada korištene. Uključeni su i svi dodaci, izmjene, unapređenja i obnove koji produljuju vijek trajanja ili povećavaju proizvodni kapacitet građevina.

Uključene su i trajne instalacije, poput vodovoda, centralnoga grijanja, klimatizacije, osvjetljenja itd., kao i građevinski troškovi naftnih izvora (bušenje), aktivnih rudnika, cjevovoda, dalekovoda, plinovoda, željezničkih tračnica, lučkih pristaništa, prometnica, mostova, nadvožnjaka, odvoda i drugih sredstava unaprjeđenja zemljišta. Isključeni su troškovi tekućeg održavanja.

Poveznica s poslovnim knjigama društva

Investicije se ne bilježe u bilancu stanja. Međutim, dodaci, prodaja i prijenosi sve dugotrajne imovine te vrijednosna usklađivanja povezana s tom dugotrajnom imovinom prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Bruto investicije u izgradnju i adaptaciju zgrada ne prikazuju se odvojeno u popisu materijalne imovine koja je uključena u poslovne knjige poduzeća pod varijablom Dugotrajna imovina – materijalna imovina – Zemljište i građevine. Potrebno je isključiti dio koji se odnosi na zemljište te na postojeće zgrade i građevine. Dio odgođenih plaćanja i materijalne imovine u gradnji uključeni su u mjeri u kojoj su povezani s izgradnjom i adaptacijom zgrada.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Bruto investicije u izgradnju i adaptaciju zgrada ne prikazuju se odvojeno u poslovnim knjigama društva, već su uključena u varijablu Nekretnine, postrojenja i oprema.

Poveznica s drugim varijablama:

Dio Bruto investicija u materijalnu imovinu (15 11 0 )

Oznaka : 15 15 0

Naziv : Bruto investicije u strojeve i opremu

Prilog : II. do IV.

Definicija

Ova varijabla obuhvaća strojeve (uredske strojeve itd.), posebna vozila koja se koriste u poslovnom objektu, ostale strojeve i opremu, sva vozila i plovila koji se koriste izvan poslovnog objekta, npr. osobna vozila, komercijalna vozila i kamioni, te posebna vozila svih vrsta, plovila, željezničke vagone itd., koji su kupljeni novi ili rabljeni tijekom referentnog razdoblja. Isključeni su strojevi i oprema stečeni restrukturiranjem poduzeća (npr. udruživanjem, preuzimanjem, raspadom, diobom poduzeća). Uključeni su svi dodaci, izmjene, unapređenja i obnove koji produljuju vijek trajanja ili povećavaju proizvodni kapacitet ovih kapitalnih dobara. Isključeni su troškovi tekućeg održavanja.

Poveznica s poslovnim knjigama društva

Investicije se ne bilježe u bilancu stanja. Međutim, dodaci, prodaja i prijenosi sve dugotrajne imovine te vrijednosna usklađivanja povezana s tom dugotrajnom imovinom prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Bruto investicije u strojeve i opremu nalaze se na popisu materijalne imovine koja je uključena u poslovne knjige poduzeća pod varijablom Dugotrajna imovina – materijalna imovina – Pogoni i strojevi te ostali inventar i instalacije, alati i oprema. Dio odgođenih plaćanja i materijalne imovine u gradnji uključeni su u mjeri u kojoj su povezani sa strojevima i opremom.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Bruto investicije u strojeve i opremu ne prikazuju se odvojeno u poslovnim knjigama društva, već su uključena u varijablu Nekretnine, postrojenja i oprema. Dio odgođenih plaćanja i materijalne imovine u gradnji uključeni su u mjeri u kojoj su povezani sa strojevima i opremom.

Poveznica s drugim varijablama:

Dio Bruto investicija u materijalnu imovinu (15 11 0 )

Oznaka : 15 21 0

Naziv : Prodaja materijalne imovine

Prilog : II. do IV.

Definicija

Prodaja materijalne imovine uključuje vrijednost postojeće materijalne kapitalne imovine prodane trećim strankama. Prodaji materijalne kapitalne imovine vrijednost se utvrđuje na temelju stvarno dobivene cijene (bez PDV-a), a ne na temelju knjižne vrijednosti, i to nakon odbitka svih troškova prijenosa vlasništva koje snosi prodavač. Isključena su sva vrijednosna usklađivanja i raspolaganje imovinom, osim prodaje.

Poveznica s poslovnim knjigama društva

Prodaja investicijske imovine ne bilježi se u bilancu stanja. Međutim, dodaci, prodaja i prijenosi sve dugotrajne imovine prikazuju se u bilanci stanja ili bilješkama uz financijski izvještaj.

Četvrta računovodstvena direktiva: Direktiva Vijeća 78/660/EEZ

Materijalna investicijska imovina odnosi se na imovinu navedenu u poslovnim knjigama društva pod varijablom Dugotrajna imovina – materijalna imovina.

Uredbe o MRS-u: Uredba Europskog parlamenta i Vijeća (EZ) br. 1606/2002 i Uredba Komisije (EZ) br. 1725/2003

Materijalna investicijska imovina odnosi se na imovinu navedenu u poslovnim knjigama društva pod varijablom Nekretnine, postrojenja i oprema.

Oznaka : 15 42 0

Naziv : Bruto investicije u koncesije, patente, licencije, trgovački znak i slična prava

Prilog : II.

Definicija

Investicije u koncesije, patente, licencije, žigove i slična prava smatraju se nematerijalnom imovinom samo ako je vjerojatno da će poduzeće imati gospodarske koristi od te imovine i ako je troškove te imovine moguće pouzdano izmjeriti. Ovaj se zahtjev primjenjuje ako se nematerijalna imovina nabavlja izvan poduzeća ili ako se stvara u poduzeću.

Koncesija je djelatnost koja se vrši na temelju ugovora ili licencije kojima se jamči određeni stupanj ekskluzivnosti pri obavljanju djelatnosti na određenom zemljopisnom području. Na primjer, sportske dvorane ili javni parkovi mogu imati koncesijska prodajna mjesta, a također javne je usluge, poput opskrbe vodom moguće pružati na temelju koncesije. Vlasnik koncesije – koncesionar – posluje kao nezavisno poduzeće i plaća utvrđenu naknadu, postotak prihoda ili dobiti ili oboje subjektu koji dodjeljuje isključivo pravo na određeno područje ili objekt. Koncesija se može odnositi na prijenos prava koncesionaru da koristi određenu postojeću infrastrukturu koja je nužna za obavljanje odnosne djelatnosti (poput sustava opskrbe vodom u mjestu).

Patent je pravni naziv industrijskog vlasništva, kojime se vlasniku dodjeljuje isključivo pravo komercijalne uporabe izuma na određenome području i tijekom određenoga vremena. Patent daje vlasniku pravu da spriječi ostale osobe da, između ostalog, izrade, koriste ili prodaju odnosni izum bez odobrenja. U zamjenu za isključivo pravo uporabe objavljuju se tehničke pojedinosti izuma. Patentiranje izuma zahtijeva novost, inventivnost i mogućnost industrijske primjene izuma.

Davatelj licencije može dodijeliti licenciju kao „intelektualno vlasništvo” kako bi se nešto moglo učiniti (npr. umnožiti programsku opremu ili koristiti patentirani izum) bez straha da će davatelj licencije uložiti prijavu zbog kršenja prava intelektualnoga vlasništva. Licencija za intelektualno vlasništvo obično ima nekoliko sastavnica, uključujući rok uporabe, područje, mogućnost obnove te ostala ograničenja koja davatelj licence smatra bitnima.

Žig je razlikovni znak koji se može grafički prikazati. Radi se o sredstvu postizanja konkurentnosti, kojime industrije i drugi poslovni subjekti privlače i zadržavaju klijente tako da razlikuju vlastite proizvode i usluge od proizvoda i usluga konkurencije.

Žig se koristi za razlikovanje proizvoda ili usluge. Žigovi mogu biti dvodimenzionalni ili trodimenzionalni, a mogu ih činiti riječi, slike, boje i/ili zvukovi itd.

Poveznica s poslovnim knjigama društva

Investicija se ne bilježe u bilancu stanja. Međutim, dodaci, prodaja i